title: Arvo Inkilä

text: Arvo Verner Oskar Inkilä (sukunimi vuoteen 1906 asti "Mannelin"); (11. lokakuuta 1881 Huittinen – 8. syyskuuta 1965 Helsinki) oli suomalainen edistyspuolueen poliitikko, päätoimittaja, kouluneuvos ja työväenopiston johtaja. Hän oli Kansallisen Edistyspuolueen kansanedustajana 1930-luvulla ja hän toimi pääministeri A. K. Cajanderin sihteerinä.


title: Arvo Inkilä

text: Inkilän vanhemmat olivat pastori Fredrik Verner Mannelin ja Alma Ingelius. Hän pääsi ylioppilaaksi 1901 ja valmistui filosofian kandidaatiksi 1912. Inkilä oli päätoimittajana Satakunnan Sanomat-lehdessä 1907, Karjalan Lehdessä 1913–1919 sekä Karjalan Aamulehdessä 1917–1918 ja 1919–1923. Inkilä omisti myös kirjapaino Ilmarisen ja hän oli sen toimitusjohtajana 1914–1934. Inkilä oli lisäksi Nuorisoseura-lehden päätoimittajana ja toimittajana Kirjastolehdessä, Kansansivistys-lehdessä, Kotiseutu-lehdessä, Pyrkijä-lehdessä ja Työväenopisto-lehdessä.


title: Arvo Inkilä

text: Inkilä opetti Viipurin työväenopistossa 1919–1924 ja oli opiston johtajana 1924–1944. Hän oli "Paperiteollisuustalo Oy":n toimitusjohtajana 1924–1956 ja Kansanvalistusseurassa luentolautakunnan sihteerinä 1907–1911 ja sihteeri-toiminnanjohtajana 1945–1955. Hän opetti Viipurin reaalikoulu, maanviljelys- ja kauppalyseossa 1920-luvulla ja oli myös opettajana Yhteiskunnallisessa korkeakoulussa. Inkilä sai kouluneuvoksen arvon 1951.


title: Arvo Inkilä

text: Inkilä oli kansanedustajana 1933–1939 edustaen Viipurin läänin läntistä vaalipiiriä. Hän oli Kansallisen Edistyspuolueen eduskuntaryhmän puheenjohtaja ja toimi puheenjohtajana eduskunnan kansanvakuutusvaliokunnassa 1936–1937 ja työväenasiainvaliokunnassa 1938. Inkilä oli pääministeri A. K. Cajanderin sihteerinä 1937-1939. Hän toimi valitsijamiehenä vuosien 1937, 1940 ja 1943 presidentinvaaleissa ja hän kuului jäsenenä Viipurin kaupunginvaltuustoon, valtion kansansivistyslautakuntaan, valtion kirjastotoimikuntaan, Vapaamielisten liiton valtuuskuntaan, Kansanvalistusseuran valtuuskuntaan ja työväenopistojen liiton johtokuntaan.


title: Arvo Inkilä

text: Arvo Inkilä oli naimisissa vuodesta 1940 Kaino Rinteen kanssa.


title: Gunnar Henriksson

text: Gunnar Vilhelm Henriksson (22. elokuuta 1905 Helsinki – 13. helmikuuta 1974 Tuusula) oli suomalainen sosialidemokraattien kansanedustaja ja päätoimittaja.


title: Gunnar Henriksson

text: Henrikssonin vanhemmat olivat sekatyömies August Vilhelm Henriksson ja Maria Vilhelmina Klinga. Hän kävi keskikoulun ja kauppakoulun. Henriksson aloitti työelämässä juoksupoikana 1916–1919 ja hän oli sitten Helsingin kaupungin kaasulaitoksen palveluksessa ensin konttoriapulaisena 1920–1937 ja sitten varastonhoitajana 1937–1941.


title: Gunnar Henriksson

text: Henriksson oli Arbetarbladet-lehden päätoimittaja 1941–1944 ja 1947–1948 sekä lehden toinen toimittaja 1944–1947. Myöhemmin hän toimi Arbetarbladet-Svenska Demokraten -lehden päätoimittajana 1949–1958 ja Svenska Demokraten -lehden päätoimittajana 1958–1963. Henriksson oli myös Suomen ruotsalaisen työväenliiton sihteeri 1940–1948.


title: Gunnar Henriksson

text: Henriksson oli kansanedustaja vuosina 1948–1966 Uudenmaan läänin vaalipiiristä. Hän toimi eduskuntaryhmänsä puheenjohtajana ja hän oli eduskunnan ulkoasiainvaliokunnan puheenjohtaja 1958. Lisäksi Henriksson oli Pohjoismaiden neuvoston Suomen valtuuskunnan varapuheenjohtaja ja Parlamenttienvälisen liiton (IPU) Suomen ryhmän johtokunnan puheenjohtaja. Hän oli presidentin valitsijamies vaaleissa 1950 ja 1956 sekä toimi myös Espoon kunnanvaltuuston puheenjohtajana ja Helsingin kaupunginvaltuutettuna.


title: Gunnar Henriksson

text: Henriksson oli muun muassa Vuokralaisten keskusliiton ja SAK:n ruotsalaisen sihteeristön puheenjohtaja sekä ruotsalaisen työväenliiton ja sosialidemokraattisen sanomalehtimiesliiton varapuheenjohtaja.


title: Gunnar Henriksson

text: Gunnar Henriksson oli naimisissa vuodesta 1940 Marja-Terttu Tellervo Taipaleenmäen kanssa.


title: Huoneluokkavero

text: Huoneluokkavero on aiemmin käytössä ollut vero, jonka suuruuden määrittämistä varten rakennukset jaettiin eri veroluokkiin ja kutakin rakennusta verotettiin sen veroluokan perusteella. Tätä veroa käytettiin eri maissa erityisesti maaseudulla ja pikkukaupungeissa, joissa oli vähän vuokrataloja, jolloin ei voitu käyttää vuokrantuottoveroa.


title: Huoneluokkavero

text: Itävallassa vuokraa tuottamattomia rakennuksia verotettiin huoneiden lukumäärän mukaan. Preussissa verotettiin taloa yhdessä siihen kuuluvien talousrakennusten ja maapalstojen kanssa. Veron suuruuteen vaikutti rakennusten koko, käyttötarkoitus, rakennustapa sekä pihamaa ja puutarha.


title: Rakennuksenarvovero

text: Rakennuksenarvovero on aiemmin eri maissa käytössä ollut vero, jonka suuruus määräytyi rakennuksen pääoma- tai kauppa-arvon perusteella. Vero soveltui hyvin nopeasti kasvaviin kaupunkeihin, joissa rakennuksen tuotto vaihteli vuokratilanteen mukaan. Vero on ollut käytössä esimerkiksi Badenissa, Hessenissä ja Württembergissä. Preussissa verosta luovuttiin 1893.


title: Brasilian laivasto

text:
Brasilian laivasto () on Brasilian puolustusvoimien merellinen osa. Laivasto on Latinalaisen Amerikan suurin ja sen merkittävin alus ja samalla lippulaiva on lentotukialus NAe "São Paulo" (entinen Ranskan laivaston lentotukialus FS "Foch"). Laivastoon kuuluu lisäksi amerikkalais- ja brittiläisvalmisteisia fregatteja sekä paikallisilta telakoilta tilattuja korvetteja, rannikkokäyttöön suunniteltuja dieselkäyttöisiä sukellusveneitä ja lukuisa määrä keveitä aluksia. Laivaston vahvuus on noin 60 000 henkeä.
Brasilian laivastoon kuuluu 2009 60 000 aktiivipalveluksessa olevaa henkilöä, 98 alusta ja 89 lentokonetta. Laivaston komentajana on amiraali Júlio Soares de Moura Neto.


title: Brasilian laivasto

text: Laivasto on jaettu kahteen pääosaan varsinaiseen laivastoon ja merijalkaväkeen.


title: Brasilian laivasto

text: Laivastoon kuuluu myös Brasilian merijalkaväki (), johon kuuluu valmiusprikaati sekä seremoniallisia pataljoonia. Kaikkiaan yksiköissä palvelee noin 14 000 henkeä.


title: Brasilian laivasto

text: Laivastoon kuuluu edelleen laivaston ilmavoimat, jossa palvelee noin 1 500 henkeä.


title: Brasilian laivasto

text:
Brasilian itsenäistyessä 1822 Brasilian kuningas Pedro I loi laivaston syyskuussa samana vuonna. Vasta muodostettu laivasto osallistui Brasilian itsenäisyystaisteluihin, jotka olivat alkaneet jo vuotta aiemmin. Tämän jälkeen laivasto on ollut osallisena useissa Brasilian käymissä sodissa.
Laivasto on ollut luomisestaan alkaen merkittävä alueellinen voimatekijä. Laivasto muodostui vuonna 1860 kahdeksasta siipiratasaluksesta, seitsemästä potkurisluupista, kuudesta fregatista ja korvetista sekä 14 pienemmästä aluksesta. Paraguayta vastaan käydyn sodan aikana laivastolle ostettiin panssarilaivoja Isosta-Britanniasta, Ranskasta sekä lisäksi paikalliselta telakalta.


title: Brasilian laivasto

text: Vuoden 1893 laivastokapinan jälkeen laivasto taantui, kunnes vuoden 1904 laivasto-ohjelma käynnisti hankinnat uudelleen.


title: Brasilian laivasto

text:
Laivasto 1906
Laivastolle ostettiin Isosta-Britanniasta kaksi dreadnought-tyyppistä alusta (Minais Gerais -luokka), jotka olivat samalla viimeiset taistelulaivat Brasilian laivastolla. Taistelulaivojen lisäksi ostettiin Armstrongin telakalta kaksi Bahia-luokan tiedusteluristeilijää (keveiden risteilijöiden edeltäjiä), Yarrowin telakalta kymmenen Para-luokan hävittäjää, Italiasta kolme sukellusvenettä sekä sukellusveneiden emälaiva.


title: Brasilian laivasto

text: Brasilia päätti hankkia kolmannen dreadnought-luokan aluksen "Rio de Janeiron" 6. elokuuta 1910. Tilanne kuitenkin muuttui, kun samana vuonna 22. marraskuuta taistelulaiva "Minais Geraisin" miehistön ryhtyi kapinaan. Kapinan syynä olivat valtion talouden ahdinko ja sosiaaliset epäkohdat ja sen seurauksena jo tilattu alus asetettiin myyntiin. Laivasto kuitenkin suunnitteli vielä neljännen dreadnoughtin ("Riachuelo") ostoa, mutta se ei koskaan edennyt tilaukseen saakka.


title: Brasilian laivasto

text: Brasilian talous oli riippuvainen merenkulusta johtuen kahvin ja kumin toimituksista Eurooppaan ja Pohjois-Amerikkaan. Saksalaiset sukellusveneet upottivat useita brasilialaisia aluksia Atlantilla ja Yhdysvaltojen liityttyä sotaan Brasilia julisti sodan Keskusvalloille 24. lokakuuta 1917.


title: Brasilian laivasto

text: Brasilian laivaston osasto koostui risteilijöistä "Rio Grande do Sul" ja "Bahia" sekä hävittäjistä "Paraiba", "Rio Grande do Norte", "Piaui" ja "Catharina". Osasto operoi Afrikan luoteisrannikolla. Alukset kerkesivät olla asemapaikallaan kolme kuukautta ennen sodan päättymistä.


title: Brasilian laivasto

text: Brasilian laivaston dreadnoughtit lähetettiin Yhdysvaltoihin huollettaviksi ennen niiden purjehdusta Scapa Flowhun ja liittymistä Kuninkaallisen laivaston Suureen laivastoon. Alukset eivät kuitenkaan palanneet palvelukseen telakalta ennen sodan päättymistä.


title: Brasilian laivasto

text: Brasilian laivasto sai Versailles'n rauhansopimuksen perusteella kaksi Saksan laivaston hävittäjää ("V-105" ja "V-106"), jotka kuitenkin myytiin. Sotalaivojen lisäksi maalle määrättiin luovutettavaksi 43 saksalaista kauppalaivaa.


title: Brasilian laivasto

text: Sotien välinen aika oli sisäpoliittisesti rauhatonta ja ulkopolitiikka keskittyi lähinnä Argentiinan kanssa käytävään varustelukilpaan. Yhdysvaltain laivastolla oli merkittävä osuus Brasilian laivaston koulutuksessa ja varustamisessa vuodesta 1918 alkaen.


title: Brasilian laivasto

text:
Toisessa maailmansodassa Brasilian laivasto oli osana Etelä-Atlanttia valvovaa laivasto-osastoa. Lisäksi Brasilian laivaston alukset osallistuivat muun muassa Afrikan ja Italian maihinnousuihin. Merkittävin laivaston kokema tappio sodan aikana oli risteilijä "Bahian" uppoaminen. Alus räjähti 1945 sen ollessa pelastamassa pudonneita amerikkalaisia lentäjiä.
Sodan aikan aloitettiin laivaston modernisointi. Laivastolle tilattiin kolme Marcilio Dias -luokan hävittäjää, kuusi Acre-luokan hävittäjää, kuusi Henrique Dias -luokan troolaria ja kuusi Carioca-luokan miinalaivaa. Alusten rakentamiseen kului paljon aikaa, mutta tilaukset loivat pohjan Brasilian telakkateollisuudelle.


title: Vuokrantuottovero

text: Vuokrantuottovero on aiemmin eri maissa käytössä ollut vero, jota maksoi talonomistaja saamistaan vuokratuloista tai niistä vuokratuloista, joita hän saattoi saada paikkakunnan tilanteen perusteella, jos vuokra oli sovittu kovin pieneksi. Vero soveltui käytettäväksi ainoastaan kaupunkioloissa. Sen perusteena olivat yleensä bruttotulot, joista toisinaan sai vähentää kulumis- ja korjausmenot sekä vakuutusmaksut. Velkojen korkoja ei kuitenkaan hyväksytty vähennyksiksi. Vero on ollut käytössä muun muassa Baijerissa, osissa Itävaltaa, osissa Englantia ja osissa Preussia.


title: Isoloisnokkeli

text: Isoloisnokkeli, aikaisemmalta nimeltään keltanokkeli ("Buphagus africanus") on Saharan eteläpuolisessa Afrikassa elävä loisnokkeleihin kuuluva varpuslintu.


title: Isoloisnokkeli

text: Kooltaan isoloisnokkeli on noin 19–21 senttiä. Lajin selkä ja pää ovat väriltään harmahtavan ruskeat. Alaselkä ja perä ovat väritykseltään vaalean kellertävän ruskeat. Vatsa on vaalean ruskea. Nokka on keltainen ja punakärkinen. Sukupuolet muistuttavat toisiaan ulkonäöltään. Nuoret linnut ovat väritykseltään vaaleampia kuin aikuiset. Isoloisnokkeli muistuttaa ulkonäöltään lähisukulaistaan loisnokkelia ("Buphagus erythrorhynchus") mutta on vaaleampi, ja loisnokkelin nokka on täysin punainen.


title: Isoloisnokkeli

text: Isoloisnokkelit elävät laajalti Saharan eteläpuolisessa Afrikassa ja erityisesti sen itäosissa. Laji elää savannimailla, joilla pidetään karjaa ja liikkuu luonnostaankin nisäkkäitä kuten muita sorkkaeläimiä, jotka tarjoavat linnuille ravintoa.


title: Isoloisnokkeli

text: Isoloisnokkelikanta on pienentynyt viime aikoina. Yksi syy on karjan desinfioinnin lisääntyminen, mikä tappaa karjan loiset, joita isoloisnokkelit syövät. Desinfektioaineet saatavat tappaa myös lintuja, jotka syövät myrkyllisiksi tulleita loisia kuten punkkeja. Isoloisnokkelit ovat hävinneet muutamilta alkuperäisiltä levinneisyysalueiltaan.


title: Isoloisnokkeli

text: Isoloisnokkelit saattavat kerääntyvät erityisesti karjan, sarvikuonojen ja virtahepojen selkiin ruokailemaan. Yhdessä eläimessä voi näitä lintuja olla jopa kymmenittäin.


title: Isoloisnokkeli

text: Isoloisnokkelien pesimäaika vaihtelee sadekausien ja ruokapöytinä toimivien eläinten liikkeiden mukaan. Yksi isoloisnokkelipari voi pesiä vuodessa jopa kolme kertaa. Pesä rakennetaan puun tai kiven koloon. Materiaalina on kuiva ruohoja nisäkkäiden selästä kiskotut karvatupot. Naaras munii pesään kahdesta kolmeen munaa. Hautominen kestää noin kahden viikon ajan ja poikaset poistuvat pesästään kuukauden kuluttua kuoriutumisestaan. Sekä naaras että koiras huolehtivat hautomisesta ja poikasten ruokkimisesta. Tosin vain naaras hautoo munia yöllä. Pesivällä parilla on kahdesta kolmeen muuta lintua auttajinaan.


title: Isoloisnokkeli

text: Isoloisnokkeleista on sekä hyötyä että haittaa karjalle, sarvikuonoille ja virtahevoille. Linnut varoittavat nisäkkäitä äänillään ja lentelemällä niiden ympärillä.


title: Isoloisnokkeli

text: Isoloisnokkelit syövät nisäkkäiden loisia. Suurimmaksi osaksi ravinto koostuu punkeista ja kärpäsistä, mutta myös täitä ja kirppuja syödään. Syödessään isoloisnokkelit voivat kuitenkin vahingoittaa eläimiä, koska ne syövät myös nisäkkäiden verta ja lihaa. Näin ne suurentavat loisten tekemiä haavoja ja haittaavat niiden parantumista. Tästä huolimatta eläimet antavat isoloisnokkeleiden olla selässään.


title: Rinnasta vieroittaminen

text: Rinnasta vieroittaminen tarkoittaa imetyksen lopettamista: nisäkäsvauva ei enää nauti äitinsä maitoa vaan siirtyy vähitellen lajityypilliseen ravintoonsa.


title: Rinnasta vieroittaminen

text: Ihmisten lapsia on eri kulttuureissa imetetty yleensä noin 1–3 vuotta. Suomessa valtaosa lapsista vieroitetaan rinnasta noin 6–12 kuukauden ikäisinä. Vieroittaminen tapahtuu asteittain tarjoamalla vauvalle lisäruokaa.


title: Luettelo Fruits Basket -sarjan hahmoista

text: Tämä artikkeli kertoo Fruits Basket -anime- ja -mangasarjan hahmoista.


text: Sōman perheen "kaksitoista" kantavat kirousta Kirous muuttaa perheen jäsenen eläimeksi, jos hän heikentyy henkisesti tai halaa vastakkaisen sukupuolen edustajaa. Kukin kahdestatoista muuttuu yhdeksi eläinradan eläimeksi. Esimerkiksi Kisa löydetään tiikerin hahmossa, koska häntä on kiusattu jatkuvasti koulussa erikoisen väristen hiustensa vuoksi.


text: Ayame Sōma on Yukin isoveli. Hänellä on pitkät, valkeat hiukset ja hän on luonteeltaan räväkkä. Ayame tahtoo aina olla huomion jakamattomana keskipisteenä. Hän omistaa pukuompelimon, jossa hän työskentelee kauniin, cosplaypukuihin pukeutuvan ompelijattaren kanssa. Hän valmistaa pukuja niille, jotka haluavat aitoa käsityötä ja toisaalta tilauspukuja heille, jotka haluavat toteuttaa erilaisia, joskus intiimejä fantasioitaan.


text: Hatori Sōma on melankolinen lääkäri, jonka toisen silmän Akito Sōma on hakannut sokeaksi kuultuaan Hatorin ja tämän "kahteentoista" kuulumattoman tyttöystävä Kanan naimisiinmenoaikeista. Akito raivostui kuultuaan tästä, koska piti sitä ilmeisesti uhkauksena valtaansa kohtaan. Kana ahdistui, ja lopulta Hatori joutui omin käsin pyyhkimään tämän muistot heidän yhdessäoloajastaan pois.


text: Hatsuharu Sōma on Kyōta, Yukia ja Tōrua vuoden nuorempi. Hatsuharu on yleensä huomaavainen ja mukava, mutta suuttuessaan hän muuttuu "Mustaksi Haruksi", joka riehuu hurjana. Mustaa Harua ei pysäytä oikein mikään. hän on kertonut rakastuneensa ensimmäistä kertaa Yukiin. Toisaalta hän puhuu mielellään hieman arvoituksellisesti ja saattaa tahallaan hämmentää keskustelukumppania.Hatsuharu on Hirolle isovelihahmo, ja hän ojentaa toisinaan Hiroa kun tämä loukkaa jotakuta terävällä puheellaan.


text:
Hiro Sōma on 11-vuotias ja "kahdentoista" nuorin jäsen. Hän on pikkuvanha päällepäsmäri, joka on rakastunut Kisa Sōmaan. Kun Hiro myönsi Akitolle pitävänsä Kisasta, Akito löi Kisaa. Hiro vetäytyi suojellakseen Kisaa mikä loukkaa tätä
syvästi. Hiro pyytää anteeksi että suututti Akiton ja ettei kertonut Kisalle tätä.


text: Hiro ei aluksi pidä Tōrusta, koska Kisa aivan jumaloi tätä herättäen Hirossa mustasukkaisuutta. Hatsuharu näyttää huomanneen tämän. Pohjimmiltaan Hiro on hyvä ja kunnollinen nuorimies. Hänen äitinsä osuu maaliin ehdottaessaan Hiroa tulevaksi sulhaseksi "Sacchanille" l. Kisalle tämän vieraillessa kun Hiro yrittää parhaansa mukaan näyttää pahantuuliselta. Kohtaus on samalla hyvä esimerkki sarjan huumorin tyylistä. Hiro pitää Hatsuharua monin tavoin esikuvanaan ja toisaalta hän kohtelee Hiroa pikkuveljenään.


text: Toisin kuin useilla muilla Sōman suvun jäsenistä, hänen vanhempansa ja eritoten äitinsä rakastavat ja tukevat häntä aidosti. Hiron kirous murtuu toisena Momijin jälkeen. Murtumisen huomatessaan hän on vahtimassa lattialla leikkivää pikkusisartaan ja ottaa tämän syliinsä, mitä hän ei ole voinut tehdä.


text: Isuzu Sōma eli Rin on Kyōta, Yukia ja Tōrua vuoden vanhempi ja harua kaksi vuotta vahnempi. Rin on sisimmässään hyvin ahdistunut kamalalla tavalla särkyneen perheidyllin vuoksi. Hänen vanhemmillaan oli pakkomielle esittää onnellista ja täydellistä perhettä, vaikka todellisuudessa perhesiteet natisivat liitoksissaan, ja kaikki olivat henkisen sietokykynsä rajoilla. Lopulta Rin sanoi jotain, joka sai hänen vanhempansa väistymään rooleistaan. Rinin vanhemmat sekosivat täysin ja antoivat kaikkien patoutuneiden tunteidensa purkautua, ja lopulta Rin sai kuulla olevansa vihattu ja ei-toivottu. Tämä traumatisoi Rinin sillä Akito ei olisi sietänyt tietää siitä. Rin tahtoo purkaa eläinratakirouksen ja etsii epätoivoisesti keinoja siihen. Hän on pitkä (177)hoikka ja hänellä on pitkät mustat hiukset. Kerran Akito leikkaa Rinin hiukset suutuksissaan.


text: Kagura Sōma on yleensä oikein hurmaava ja herttainen, mutta kiihtyessään hän muuttuu villi-ihmiseksi ja riehuu väkivaltaisesti. Tätä Kaguran "luonteenpiirrettä" on kautta sarjan käsitelty humoristiseen sävyyn, ja esimerkiksi hänen mielitiettynsä Kyō on saanut tuta Kaguran voimat moneen moneen kertaan. Kagura on hyvin kiintynyt Kyōhon, vaikka tunne onkin pitkälti yksipuolinen. Itse asiassa Kyō melkeinpä pelkää Kaguraa.


text:
Kisa Sōma on 12-vuotias koulutyttö. Häntä kiusattiin koulussa, ja siksi hän alkoi pinnata sieltä ja lopetti kokonaan puhumisen. Lopulta Tōru sai kuitenkin vilpittömällä huolenpidollaan valettua Kisaan rohkeutta palata kouluun ja alkaa taas puhumaan. Siksi Kisa on Tōrun kanssa hyvin läheinen. Vuotta nuorempi Hiro on rakastunut Kisaan, ja Kisakin vaikuttaa pitävän hänestä. Hiro vain pitää Tōrua kilpailijanaan huomiosta, mikä harmittaa Kisaa.
Hatsuharu sanookin Hiroa ja Kisaa rakastavaisiksi erään illallisen jälkeen kun nämä eivät puhu toisilleen aikaisemman riidan jälkeen ja menevät heti nukkumaan eivätkä ole tietävinään toisistaan. Hatsuharu saattaa osaksi pilailla, mutta muut eivät suhtaudu puheeseen pilana.
Akito löi Kisaa kostaen sen, että Hiro pitää hänestä. Hiro pyytää anteeksi katsoen itsensä syypääksi, mutta Kisa syyttää itseään itsekkääksi, koska ei huomannut Hiron peittävän tunteitaan ja huoltansa Kisasta, vaan loukkaantui Hiron vetäytymisestä. Hiro yrittää ottaa syyn, mutta Kisa sanoo kaiken jo riittävän ja että kaikki on nyt hyvin.


text: Kyō haluaa päihittää Yukin ja on sen takia harjoitellut paljon. Hänellä on ollut ehkä koko sarjan hahmoista onnettomin lapsuus koska ihmiset pitivät häneen etäisyyttä koska hän oli kissa. Kyōn äiti teki itsemurhan ja Kyōta syytettiin tästä. Hänen opettajaansa Kazumaa säälittiin ja pilkattiin tämän ottaessa Kyōn kasvatettavakseen Kyōn äidin kuoltua. Akito pilkkasi myös Kyōta. Kyō on ujo ja hieman väärinymmärretty poika joka todella välittää läheisistään vaikkei siltä aina näytäkkään. Kyōlla on niin sanottu oikea, demonimainen olomuoto kissan muodon ohella joka ilmaantu aina kun Kyō ottaa helmirannekorunsa pois. Kyō rakastaa Toorua. Kyō ei rakasta Kaguraa vaikka Kagura kuinka kovasti Kyōta rakastaakin. Kyōlla on oranssit lyhyet hiukset. Kissa ei varsinaisesti kuulu kiinalaiseen eläinrataan, mikä onkin oleellista juonen taustassa.


text: Momiji on hieman tytön näköinen poika, jolla on omalaatuinen pukeutumistyyli. Hän on Hatsuharun kanssa samanikäinen eli noin 16 vaikka näyttääkin ala-astelaiselta. Momiji on aika lapsellinen ja hän pitää lähes kaikesta.


text: Momiji on "yksi kahdestatoista" edustaen jänistä. Hän on äitinsä puolelta puoliksi saksalainen, joten hän puhuu sujuvaa saksaa pikkusiskonsa Momon tavoin, joka tosin Momijin sanoin ei "puhu kunnolla japania, se on sellaista tankkaamista".


text: Momiji syntyi kirottujen lasten tavoin kaksi kuukautta aiemmin kuin tavalliset. Hänen äitinsä huusi Momijin mukaan aina hysteerisesti, koska aina kun hän syleili Momijia tämä muuttui jänikseksi. Tilanne ajautui lopulta siihen, että Momijin äiti pyysi Hatori Sōmaa pyhkimään muistonsa Momijista. Lopulta hän ei muistanut Momijia enää edes omaksi lapsekseen. Asia satutti Momijia, mutta isänsä tukemana hän pääsi kaikesta lopulta yli ja alkoi uskoa, että jonain päivänä tulee niin vahvaksi että pystyy elämään ikävienkin muistojen kanssa. Nuorempi sisar Momo ei tiedä Momijin olevan veljensä, mutta hän on jo kauan seuraillut Momijia ja kuunnellut tämän viulunsoittoa.


text: Momiji pitää Tōru Hondasta. Hän sanoo Kyõlle lähes suoraan aikovansa kosia Tōrua jos Kyō jahkailee tunteissaan Tōrua kohtaan. Hänen kirouksensa murtuu tarinan aikana seuratuista hahmoista ensimmäisenä.


text: Kureno on Akiton suosikki/lellikki Sohma. Kureno tekee mitä tahansa Akiton puolesta. Kurenon kirous murtui Sohmista ensimmäisenä, mutta Akiton hysteerisen itkun ja anelun takia hän suostui jäämään ja esittämään kukkoa. Kureno on eläinradan hahmoista siis kukko ja ulkoisesti hieman tyly sellainen. Tosin Arisa Uotanin sanoin hän on "hajamielinen pöhkö". Kureno tapaa Arisan ensimmäisen kerran kaupassa, jossa tyttö on töissä. Myöhemmin he käyvät yhdessä lounaalla, jossa Arisa suutahtaa hänelle. Tämän jälkeen he tapaavat vasta sairaalassa, jossa Akitokin kertoo Kurenolle jo pärjäävänsä omillaan.


text: Ritsu Sōma on anteeksi antavainen henkilö, joka on aina pyytämässä kaikilta anteeksi. Hän pyytää myös anteeksi koiralta, joka repi hänen ostoskassinsa jossa oli Shigurelle ostettua ruoka joka saisi Shiguren energiseksi. Ritsun luonne on peräisin hänen äidiltään, joka on myös pyytämässä anteeksi kaikilta ilman syytä se johtuu sairaudesta. Ritsu käyttää naisellisia vaatteita, vaikka onkin mies. Hän on muuten hyvin ystävällinen ja rauhallinen.


text: Shigure on hieman pervo koska osti muun muassa Tōrulle sisäkönasun. Shigure höpöttää usein omiaan ja on esimerkiksi kysynyt Tōrua treffeille kai vitsinä. Ainakin Hatsuharu on sanonut Shigurelle että hänen pitäisi pysyä rauhallisempana. Shigure on kirjailija ja hänellä on toimittaja nimeltä Mitsuru. Shigure kävi koulua samaan aikaan kuin Hatori ja Ayame. Oikeasti hieman synkkä ja mysteerinen. Akiton suosikkeja.


text: Yuki on hyvä budolajeissa ja tämän takia voittaa aina Kyōn. Kyō ja Yuki vihaavat toisiaan, vaikka asuvatkin samassa talossa. Yukillakin on huono lapsuus koska Akito pilkkasi häntä yrityksestään elää kuten muut koulutoverit. Veli ei välittänyt eivätkä vanhemmatkaan ja hän tunsi itsensä ulkopuoliseksi ja hylätyksi siihen päivään saakka kunnes tapasi pienempänä Tōrun ja opasti tämän kotiin. Yuki on hieman salaperäinen. Monet tytöt ovat ihastuneet häneen. Yuki näyttää pitävän Tōrusta, mutta päätyykin yhteen Machi Kuragin kanssa. Vanhempi veli korjaa välejään Yukin kanssa myöhemmin.


text: Akira Sōma on Akito Sōman isä ja entinen Sōman suvun päämies. Kuoli yllättäen.


text:
Akito Sōma on Sōman suvun päämies. Hänellä on melkein ehdoton päätäntävalta Sōman suvun asioihin, ja "kahdentoista" keskuudessa hän onkin kunnioitettu ja pelätty. Akito on todellisuudessa nainen, vaikka häntä voikin helposti erehtyä luulemaan miespuoliseksi,
sillä hänet on kasvatettu poikana perimänsä aseman vuoksi. Yuki pelkää Akitoa.


text: Kana Sōma oli ennen sukulaisensa Hatori Sōman toimistoapulainen ja rakastettu. Vaikka Kana onkin sukunimeltään Sōma, hän ei kanna eläimen hengen kirousta kuten Hatori joka on "yksi kahdestatoista".


text: Kun Hatori lopultakin pyysi suvun päämieheltä Akitolta lupaa mennä naimisiin Kanan kanssa, Akito kävi Hatoriin käsiksi ja haavoitti hänen silmäänsä vakavasti niin että se melkein sokeutui. Lopulta Akito raivosi Kanalle tämän olevan hyödytön ja että jos Hatorin silmä sokeutuisi kokonaan, se olisi Kanan syytä koska hän ei onnistunut murtamaan kirousta. Kana masentui lopulta pahasti ja Hatorin katseltua sitä tarpeekseen Akito ehdotti että hän pyyhkisi Kanan muistin. Suruissaan Hatori pyyhki Kanan muistin jotta hän voisi mennä elämässään eteenpäin eikä muistelisi Hatoria. Kana meni naimisiin unohdettuaan Hatorin.


text: Kazuma Sōma on Kyōn ottoisä ja dojon pitäjä. Kazuman oma isoisä oli myös "kissa" ja eli vankeuteen teljettynä lähes koko ikänsä. Kazuma kohteli muiden mukana isoisäänsä kaltoin ja halveksui tätä avoimesti. Myöhemmin hän alkoi kuitenkin tuntea katumusta käytöksestään, ja todennäköisesti juuri siksi adoptoikin Kyōn, uuden kissan. Kyō pitää Kazumaa oikeana isänään ja Kazumakin rakastaa Kyōta kuin omaa poikaansa.


text: Ren on Akiton äiti. Hän kasvatti lapsensa pojaksi, sillä "jumalaksi" oli toivottu pojan syntymää. Hän on maannut Shiguren kanssa. Vaikka Akito onkin hänen tyttärensä, Ren kotelee tätä hyvin kylmästi ja joskus tilaisuuden saatuaan loukkaa tätä syvästi. Akitokaan ei erityisemmin pidä äidistää ja loukkaa ja satuttaa tätä jos mahdollista, Ren ei ole kuitenkaan moksiskansa loukkauksista, vaan vastaa niihin kamalimmalla tavalla. Joskus Ren käyttätyy kuin mielipuoli. Syy miksi Ren vihaa Akitoa niin syvästi on, että Akito on tyttö. Vaikka tämä onkin kasvattanukin Akiton mieheksi ei Ren silti hyväksy tätä. Hän ei siedä Kurenon ja Akiton suhdetta. Akito muistuttaa paljon äitiään, äidillä vaan on pitkät hiukset.


text: Saki Hanajima () on Tōru Hondan paras ystävä Arisa Uotanin ohella. Hänellä on kyky aistia henkilön mielialallaan luomia henkisiä aaltoja. Hän voi myös aistia tämän henkilön kiinnostuksen kohteita ja kiinnostuksen laadun.Saki on hyvin mustasukkainen ja suojeleva TōrustaHän toteaa Kazuma Sōman hurmaavaksi nähdessään hänet kun tämä saapuu kouluun Kyōn kanssa keskustelemaan oppilaan jatkosuunnitelmasta. Tästä seuraa naljaileva ja humoristinen keittiökeskustelu Kyõn kustannuksella. Saki esittäytyy Kazumalle kun hän saapuu takahuoneeseen Kyōn luokan näytelmän "Tuhkimo tai jotain sinnepäin" jälkeen, missä Sakilla oli Tuhkimon rooli. Hänen lakonista ja goottivaikutteista tyyliään kuvaa hyvin että näytelmässä hän pyytää hyvää haltiatarta polttamaan linnan tanssisalin.


text: Arisa Uotani () on entinen jengiläinen. Tōru Honda ja Saki Hanajima ovat hänen parhaat ystävänsä. Arisa on suorapuheinen ja on edelleen hieman kovanaama. Arisa ja Saki pitävät pokerikasvoisesta huumorista. Arisa suojelee Tōrua ja kovistelee Kyōta Hondan jouduttua sairaalaan onnettomuuden jälkeen. Arisa on pohjimmiltaan myönteinen ja jengielämä on antanut hänelle taidon nähdä ihmisten väliset suhteet. Arisa on rakastunut Kureno Sōmaan mutta tämä antaa ymmärtää että suhteella ei ole tulevaisuutta sillä hänellä on jo joku joka tarvitsee häntä.


text: Kakeru Manabe ()on oppilaskunnan varapuheenjohtaja, jonka kanssa Yuki ei aluksi tullut erityisen hyvin toimeen. Alun vaikeudut johtuivat Manaben Ayamea muistuttavasta häsläävästä ja omalaatuisesta luonteesta, mutta myöhemmin Yuki avautuu Manabelle ja näistä tulee ystävät. Hän ilveilee toisinaan Yukin kustannuksella ja aiheuttaa mielellään hämmennystä Kakeru on kyllästynyt sukunsa perintöriitaan ja ymmärtää siksi hyvin Yukin ongelmia.


text: Machi Kuragi () on hiljainen tyttö, joka on joillekin kuin ilmaa. Hän inhoaa järjestystä ja siisteyttä, joten sotkee paikkoja. Hän oli kiusattu ja hänestä juoruttiin, että hän olisi yritänyt tappaa varsinaisen pikkuveljensä. Nämä juorut saattavat olla lähtöisin perintöriidasta eivätkä hänen vanhempansakaan uskoneet Machia itseään. Machilla ja Kakerulla on yhteinen isä Machin äidin ollessa vaimo.


text: He pitivät tätä kateellisena pikkuveljelleen ja käytännössä ajoivat hänet pois kotoa joten hän asuu yksin. Machin siisteyden inho tulee juuri tästä, sillä häneltä vaadittiin ja hän itse pyrki täydellisyyteen täyttääkseen äitinsä toiveen. Machi on oppilaskunnan jäsen.


text: Kimi Tōdō () Flirttaileva mutta iloinen, hieman ärsyttävä ja hauska tyttö.Hän on oppilaskunnan jäsen. Hän huvittelee usein härnäämällä "Prinssi Yuki- klubin" kolmikkoa. Nao sanoo häntä suoraan "käveleväksi rasitteeksi"


text: Kyōko Honda () on Tōrun äiti. Hän oli entinen pelätty jengiläinen ja tunnettiin nimellä "Punainen perhonen". Katsuya Honda meni hänen kanssaan naimisiin vastoin vanhempiensa tahtoa. Katsuyan kuoltua Kyõko masentui viikkojen ajaksi ja muisti vain hämärästi Katsuyan isän käynnit eikä oikein tiedä mitä Tōru on tällä aikaa syönyt tai tehnyt. Hän havahtui siihen, että hänellä on joku - Tōru - jonka vuoksi elää. Hän kuolee liikenneonnettomuudessa.


text: Katsuya Honda () on Tōrun isä. Hän avioitui Kyōkon kanssa vastoin vanhempiensa tahtoa. Hän oli tunnollinen isä ja ahkeroi työssä. Hän kuoli flunssan aiheuttamaan keuhkosairauteen.


text: Megumi Hanajima () on Saki Hanajiman pikkuveli. Hän on monin tavoin sisarensa kaltainen ja valokuvassa heidän takanaan näkyy outo aura Hän osallistuu tämän kanssa juoneen, jonka tarkoituksena on pilata "Prinssi Yuki-klubin" suunnitelma ajaa Tōru Honda tiehensä. Hän uhkaa klubin jäseniä kirouksella saatuaan tietää jäsenten nimet vaikka ei hallitsekaan tällaista kykyä.


text: Naohito Sakuragi on oppilaskunnan sihteeri. Hän on hieman tiukkapipoinen ja pitää jalat maassa. Hän on vaikeuksissa omatoimisten jäsenten kanssa. Nao on ihastunut Motoko Minagawaan


text:
Mio Yamagishi, Minami Kinoshita ja Motoko Minagawa ovat "Prinssi Yuki"-klubin jäsenet. Klubiin kuuluu oletettavasti puolet lukion tytöistä. Kolmikko järjestää outoja tempauksia, jotka tavalla tai toisella liittyvät Yuki Sõmaan.
He laativat suunnitelman "Tōru-noidan" ajamiseksi tiehensä ja prinssin pelastamiseksi piiritykseltä. Saki ja Megumi Hanajima tekevät suunnitelman tyhjäksi, kun kolmikko tulee vierailulle etsimään heikkouksia tekosyynään kerätä aineistoa Sakin kyvyistä koulun lehteä varten. Motoko saa puhuttua asiat selväksi Yukin kanssa koulun valmistujaisissa.


text: Mogeta on tarinan hahmojen seuraama anime.Se on Arin l. Aritamis Donpanina Taios:n seurana ja seikkailutoverina oleva olento, joka oikeasti on tyttö. Tämä on näkyvissä tarinan aikana oheistuotteina sekä cosplay-pukuna.


title: Nikollë Kaçorri

text: Dom Nikollë Kaçorri (1862-1917) oli Albanian kansallisen heräämisen päähahmoja. Albanian itsenäisyysjulistuksen allekirjoittajana, Dom Kaçorri toimi itsenäistymisen jälkeen Albanian varapääministerinä. Hän syntyi Lurëssa, Matin alueella vuonna 1862 ja tuli katoliseksi papiksi vuonna 1878. Vuonna 1902 hänestä tuli Durrësin arkkipiispa, jossa virassa hän toimi Albanian itsenäisyysjulistukseen saakka. Hän otti myös osaa  Manastirin kongressiin, jossa tehtiin albanian aakkoset.


title: Nikollë Kaçorri

text: Dom Nikollë Kaçorri kuoli vuonna 1917 Wienissä, 55-vuotiaana, syöpään.


title: Sonia Sabri

text: Sonia Sabri on brittiläinen, juuriltaan intialainen tanssija, joka on erikoistunut pohjoisintialaiseen kathak-tanssiin. Hän on saanut useita palkintoja perusteena, että hän on vienyt kathakin uudelle vuosituhannelle.


title: Sonia Sabri

text: Sabri on vieraillut Suomessa keväällä 2009. Hänellä oli mukanaan seurueensa, johon kuuluu hänen miehensä Ustar Sarvar Sabrin johtama yhtye. Yhtyeessä on tablan ja sitarin soittajia ja laulajia. Tanssiseurue on perustettu 2002. Sabri asuu Birminghamissa.


title: Sonia Sabri

text: Sabri on käynyt Suomessa opettamassa 1999, esiintymässä 2000. Hän on myös laulanut, ja hän on vieraillut levyllä Hossam Ramzy & Rafa el Tachuela: Flamenco Arabe (ARC).


title: BC Kalev/Cramo

text: BC Kalev/Cramo on virolainen koripalloseura, joka sijaitsee Tallinnassa. Nimi vaihdettiin nykyiseen ensimmäisen mestaruuden jälkeen. Joukkueen nimi tulee Cramo-nimisestä yrityksestä.


title: BC Kalev/Cramo

text: Vuonna 1998 perustetun seuran alku Viron liigassa ei ollut paras mahdollinen. Joukkueen tilastot vuosilta 1999 ja 2000 olivat masentavat: molempina vuosina sarjan viimeinen sekä kahtena vuotena ainoastaan 2 voittoa yhteensä. Seura ei kuitenkaan luovuttanut, vaan jatkoi kitumistaan vuoteen 2003 saakka. Kaudella 2004-2005 joukkue löi itsensä läpi valmentajansa Allan Dorbekon avulla ja voitti ensimmäisen Viron mestaruutensa. Samana kautena joukkue osallistui ensi kertaa Baltic Basketball Leagueen ollen yhdeksäs. Joukkue jatkoi voittokulkuaan ottaen toisen mestaruutensa peräkkäin ja voittaen ensi kertaa myös Viron Cupin. Kaudesta 2005-2006 lähtien Kalev on voittanut kaikki Viron Cupit. Viime vuosina joukkueesta on tullut yhdessä Tartu Ülikool/Rockin kanssa Viron kaksi suurinta joukkuetta.


title: Eleanor Columbus

text: Eleanor Patricia Columbus (s. 12. lokakuuta 1989) on yhdysvaltalainen näyttelijä. Hän on elokuvaohjaaja Chris Columbuksen tytär ja hän on esiintynyt hänen isänsä ohjaamissaan elokuvissaan. Hän on esittänyt mm. Susan Bonesia elokuvissa "Harry Potter ja viisasten kivi" (2001) ja "Harry Potter ja salaisuuksien kammio" (2002).


title: Mimosat

text: Mimosat ("Mimosa") on hernekasvisuku, johon kuuluu pääasiassa trooppisessa Amerikassa tavattavia ruohoja, varpuja ja pieniä puita. Muutamia lajeja tavataan myös Afrikassa ja Aasiassa. Mimosoiden lehdet ovat toistuvasti parilehdykkäsiä, ja kukat tiiviissä pallomaisessa mykerössä. Suvun tunnetuin laji on tuntomimosa "(Mimosa pudica)", joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus.


title: Mimosat

text: Tuntokasvi on levinnyt rikkaruohona ympäri tropiikin. Se on myös varsin suosittu ja helppohoitoinen huonekasvi.


title: Mimosat

text: Tuntomimosan ("Mimosa pudica") lehtiä tai siemeniä käytetään perinteisessä Ayurveda-lääkinnässä mm. Strongyloides stercoralis -loismatoinfektiossa. Tuntokasviuute samoin kuin leipäpuu-uute hävitti tutkimuksessa kyseisiä matoja tehokkaammin kuin kaupalliset matolääkkeet. Kasvista käytetään lääketarkoituksessa siemeniä tai lehtiä teenä taikka jauheena.


title: Torgny Segerstedt

text: Torgny Karl Segerstedt (1. marraskuuta 1876 Karlstad – 31. maaliskuuta 1945 Göteborg), oli ruotsalainen lehtimies ja uskonnonhistorian tutkija.


title: Torgny Segerstedt

text: Segerstedt oli Tukholman korkeakoulun professori 1913–1917. Hän muutti Göteborgiin ja ryhtyi "Göteborgs Handels- och Sjöfartstidningenin" päätoimittajaksi. Hänestä tuli kaupungin tärkein sanomalehti- ja kulttuurivaikuttaja sekä yksi Ruotsin vaikutusvaltaisimmista henkilöistä. Hän loi lehteen oman persoonallisen, tyylillisen ja poliittisen (liberaalin) leimansa. Hän oli yksi Göteborgin liberalismin aatesuunnan tunnetuimmista äänenkannattajista. Vuodesta 1933 hän edusti jyrkkää kansallissosialismin vastaista asennetta.


title: Torgny Segerstedt

text: Vuonna 1918 hän kannatti Ruotsin hallituksen puolueettomuutta Suomen valkoista hallitusta kohtaan. Hän hyökkäsi jatkosodan aikana Suomen ja natsi-Saksan aseveljeyttä vastaan ja arvosteli Ruotsin hallitusta kallistumisesta Saksan puolelle.


title: Torgny Segerstedt

text: Muistomerkki hänen kannanotolleen natsismia vastaan on pystytetty Göteborgin Vasaplatsenille. Segerstedt on haudattu Kvibergin hautausmaalle samaan kaupunkiin.


title: Uuden-Seelannin kuninkaallinen laivasto

text: Uuden-Seelannin kuninkaallinen laivasto ( ja maoriksi "Te Taua Moana o Actearoa" eli Uuden-Seelannin meriarmeija) on Uuden-Seelannin puolustusvoimien () merivoimat. Laivaston muodosti huhtikuussa 2006 kymmenen alusta, joista ainoastaan kaksi oli varsinaisia sotalaivoja (fregatteja).


title: Uuden-Seelannin kuninkaallinen laivasto

text: Taisteluosina laivastossa ovat ANZAC-luokan fregatit HMNZS "Te Kaha" ja HMNZS "Te Mana". Kummankin aluksen kotisatamana on Devonportin laivastotukikohta Aucklandissa.


title: Uuden-Seelannin kuninkaallinen laivasto

text:
Laivastoon kuuluu lisäksi tukevina osina tankkeri HMNZS "Endeavour", jonka kotisatamana on New Plymouth. Muita aluksia ovat monitoimialus HMNZS "Canterbury", vedentutkimusalus HMNZS "Resolution" ja sille sijoitettu moottorivene HMNZS "Adventure", sukeltajien emälaiva HMNZS "Manawanui", rannikkovartioalus HMNZS "Kahu".
Laivastoon kuuluu myös Uuden-Seelannin ilmavoimien 6. laivue, jonka käytössä ovat viisi Kaman SH-2G -helikopteria palvelevat laivaston fregateilla sekä monitoimialuksilla. Helikoptereiden maatukikohtana on Whenuapain lentotukikohta Aucklandissa.


title: Uuden-Seelannin kuninkaallinen laivasto

text: Alun perin Britannian Kuninkaallinen laivasto suojasi siirtomaansa turvallisuutta, mutta paikallinen väestö hankki ensimmäisen oman tykkiveneensä 1846. Tämä niin kutsuttu Waikato-laivue toimi 1860–1865- ja saman aikaisesti perustettiin vapaaehtoisista tykistöyksiköitä suojaamaan satama-alueita.


title: Uuden-Seelannin kuninkaallinen laivasto

text: Ennen varsinaisen laivaston perustamista Uusi-Seelanti rahoitti taistelulaiva "HMS New Zealandin" rakentamisen. Meripuolustuslaki vuodelta 1913 muodollisesti perusti Uuden-Seelannin laivaston ja iäkäs Kuninkaallisen laivaston risteilijä "HMS Philomel" siirrettiin uudelle laivastolle sen ensimmäiseksi alukseksi.


title: Uuden-Seelannin kuninkaallinen laivasto

text: Vuonna 1921 Uuden-Seelannin laivasto () operoi kahdella risteilijällä ja miinanraivaajilla.


title: Roger Pratt

text: Roger Pratt (s. 27. helmikuuta 1947 Leicester, Englanti, Iso-Britannia) on brittiläinen elokuvaaja. Hän on ollut ehdolla parhaan kuvauksen Oscar-palkinnon saajaksi elokuvasta "Jutun loppu".


title: Niclas Jonasson

text: Niclas Jonasson (s. 14. kesäkuuta 1976) on ruotsalainen suunnistaja ja maailmanmestari. Hän edustaa nykyisin Leksands OK:ta. Aikaisemmin hän on edustanut Södertälje Nykvarn Orienteria.


title: Niclas Jonasson

text: Ainoan henkilökohtaisen MM-kultansa Jonasson voitti Västeråsissa 2004 sprintistä. Lisäksi hän on voittanut viestisuunnistuksessa yhden MM-kullan, kaksi MM-pronssia ja yhden EM-kullan.


title: Niclas Jonasson

text: Suunnistuksen maailmancupin kokonaiskilpailussa Jonasson on parhaimmillaan sijoittunut kuudenneksi. Hän on voittanut kaksi maailmancupin osakilpailua.


title: Nikolai Abramov

text: Nikolai Viktorovitš Abramov (); 24. tammikuuta 1961 Leningradin alueen Podporožjen piirin Ladvan kylä – 23. tammikuuta 2016 Petroskoi) oli vepsäläinen runoilija.


title: Nikolai Abramov

text: Keskikoulun jälkeen Nikolai Abramov opiskeli Leningradissa ja Karjalan pedagogisessa instituutissa Petroskoissa. Elämänsä loppuun asti hän työskenteli petroskoilaisessa Periodika-kustantamossa vepsäläisen Kodima-lehden toimittajana.


title: Nikolai Abramov

text: Abramovin vepsän- ja venäjänkielisiä runoja on julkaistu säännöllisesti vuodesta 1980 lähtien. Vuonna 1994 ilmestynyt runokokoelma "Koumekümne koume" (”Kolmekymmentäkolme”) oli ensimmäinen vepsänkielinen kaunokirja. Teosten aiheet on yleensä ammennettu maaseudun elämästä. Abramov on toiminut myös kääntäjänä ja hänen teoksiaan on käännetty useille kielille.


title: S/S Walo-Apu

text: S/S Walo-Apu oli vuonna 1892 rakennettu suomalainen tankkilaiva, joka liikennöi aluksi Saimaalla ja myöhemmin Suomenlahdella ja viimeksi Pohjanlahdella. "Walo-Apu" oli ensimmäinen suomalainen säiliölaiva.


title: S/S Walo-Apu

text: S/S "Walo-Apu" rakennettiin Albert Krankin Lehtoniemen telakalla Varkaudessa. Sen pituus oli 27,32 metriä, leveys 6,12 metriä ja höyrykoneen teho 60 hevosvoimaa. Laivan ruumassa olleen säiliön tilavuus oli noin 200 kuutiometriä, ja säiliön mahtui noin 1 000 tynnyriä valopetrolia. Laivan alkuperäinen tilaaja oli kuopiolainen M. Savolainen, ja laiva kuljettikin aluksi petrolia Pietarista Kuopion Likolahdessa sijainneeseen 170 kuutiometrin rautasäiliöön, josta petroli edelleen toimitettiin lähiympäristön kauppoihin. Pietariin petroli tuli Bakusta joko rautateitse tai jokialusten kuljettamana. Vuosisadan vaihteessa "Walo-Apu"-laivan osti viipurilainen kauppahuone W. Dippel. Kun kauppahuone lopetti toimintansa vuonna 1904, Dippelin leski myi laivan Nobel-Standardille.


title: S/S Walo-Apu

text: Nobel-Standardin ostettua aluksen vuonna 1921 alus alkoi liikennöidä avomerikelpoisena myös Viroon ja Tukholmaankin saakka. Viimeksi "Walo-Apu" liikennöi Pohjanlahdella. Alus romutettiin vuonna 1951.


title: Työnositus

text: Työnositus () on menetelmä projektissa tehtävän työn jakamiseksi pienempiin osiin, jotta nämä osat voitaisiin tunnistaa ja luokitella paremmin. Työ jaetaan hierarkkisesti pienempiin, hallittavissa oleviin elementteihin, joilla on selkeät suoritusoikeudet ja -vastuut. Nämä tehtäväelementit ovat itsenäisiä, eivätkä riipu toisistaan. Tehtäväelementeistä muodostuu koko projektin kokonaisuus.


title: Työnositus

text: Työnosituksen lopputuloksena saadaan matalimman tason osituksia, joita kutsutaan työpaketeiksi (). Ne ovat projektin tuotosten tarkentuneita kuvauksia. Työpakettien aikataulua sekä kustannuksia voidaan arvioida sekä valvoa.


title: Työnositus

text: Projektit voivat epäonnistua useista eri syistä, kuten siitä, että unohdetaan tehdä kaikki projektin vaatima työ, ei osata arvioida työn kestoa tai että työn kustannusten arvioinnissa tulee virheitä. Ratkaisuna näihin ongelmiin voidaan käyttää työnositusta, jolloin työt voidaan jakaa niin pieniin osiin, että niiden tarvitsema aika ja kustannus voidaan arvioida helpommin. Ositetut työt voidaan tehdä myös missä järjestyksessä tahansa, sillä työnositus ei ota kantaa töiden suoritusjärjestykseen.


title: Työnositus

text: Liiallista projektin osittamista tulee kuitenkin välttää, koska työn osittaminen ja osituksen arviointi on kallista. Tämän takia osituksen tulisikin olla joustavaa. Työn osituksen tarkkuus voi myös vaihdella projektiryhmän jäsenten välillä, sillä kokeneet projektiryhmän jäsenet eivät välttämättä tarvitse kaikkein yksityiskohtaisinta ositusta. Työnositus voikin tämän takia heijastaa projektin johtajan luottamusta projektin jäseniin.


title: Työnositus

text: Työn ositus katselmoidaan ennen sen hyväksymistä. Osituksen seurauksena projektin sisältöön, aikatauluun tai kustannuksiin voi tulla muutoksia.


title: Työnositus

text: Työ voidaan osittaa sekä projektin tuotosten että ohjelmistotuotannon vaiheiden perusteella tai näiden yhdistelmänä.


title: Työnositus

text: Hyvin ositetun työn paketit täyttävät seuraavat piirteet:Tehtävänäsi on siivota huone. Tämä tehtävä voidaan jakaa seuraaviin alitehtäviin:Nämä kaikki alitehtävät voidaan jakaa vielä pienempiin alitehtäviin. Esimerkiksi imuroi matot -alitehtävän alitehtäviä voivat olla:


title: Daytona 500

text: Daytona 500, tunnetaan myös nimellä "The Great American Race", on 500 mailin pituinen NASCAR-kilpailu, joka ajetaan legendaarisella Daytona International Speedway -radalla. Daytona 500 avaa NASCAR-kauden joka vuosi. Daytonassa ajetaan myös toinen kuuluisa NASCAR-kilpailu Coke Zero 400. Nykyään Daytona 500 on Yhdysvaltain tunnetuin kisa Indianapolis 500:n ohella. Joka vuosi kymmeniä tuhansia innokkaita faneja tulee seuraamaan kisaa.


title: Daytona 500

text: Dale Earnhardt kuoli kisan viimeisellä kierroksella vuonna 2001.


title: Helsinki Islam Keskus

text: Helsinki Islam Keskus () on Suomen suurin islamilainen yhdyskunta. Se rekisteröitiin vuonna 1995, ja vuonna 2017 jäseniä oli yli 2 800. Keskuksen perustivat Suomen Islamilaisesta Yhdyskunnasta eronneet somalimaahanmuuttajat, mutta nykyään jäsenistössä on eri etnisiä taustoja edustavia muslimeja. Helsinki Islam Keskuksella on moskeija Itä-Pasilassa Veturitorilla. Helsinki Islam Keskus on Suomen islamilaisen neuvoston jäsenjärjestö ja yksi sen perustajajärjestöistä.


title: Helsinki Islam Keskus

text: Vuonna 2018 keskukselle myönnettiin 24 131 euroa valtionavustusta.


title: S/y Belmont

text: S/y Belmont on vuonna 1985 valmistunut Nautorin valmistama Swan 51 -purjevene runkonumeroltaan 35. Vene on tunnettu sen osallistumisesta BOC Round The World -yksinpurjehduskilpailuun Harry Harkimon kipparoimana 1986–1987 nimellä "Belmont of Finland". Kilpailu käsitti neljä legiä ja kulki reittiä Newport–Kapkaupunki–Sydney–Rio de Janeiro–Newport. Harkimo oli ensimmäinen suomalainen, joka on purjehtinut yksin kilpaa maapallon ympäri. Aikaa kilpailuun kului 168 päivää, 9 tuntia, 21 minuuttia ja 13 sekuntia. Hän sijoittui kilpailussa alle 50-jalkaisten luokassa kolmanneksi.


title: S/y Belmont

text: BOC Round The Worldia (nykyisin Velux five oceans -kilpailu) pidetään yhtenä maailman kovimmista purjehduskisoista. Matkaan lähti kaikkiaan 25 venettä, joista yhdeksän joutui keskeyttämään.


title: S/y Belmont

text: Veneet joutuivat kohtaamaan erityisen kovia keliolosuhteita etelämerellä lähellä Antarktista. Kirjassaan Harkimo mainitsee pudonneensa näissä olosuhteissa veneen kyydistä, mutta onnistuneensa kiskomaan itsensä takaisin veneeseen elämänlangan avulla. Kaikilla osallistujilla ei ollut näin hyvää tuuria, vaan kilpailu vaati kyseisellä osuudella myös kuolonuhrin.


title: S/y Belmont

text: Belmont on rungoltaan ja perustekniikaltaan standardi Swan 51, joka perustuu pitkälti s/y Lizard runkomuotoihin. Swan 51:n runko on sen aikaiseksi veneeksi poikkeuksellisen matala, mistä johtuu märkyys kovemmassa valtameriaallokossa. Kertoman mukaan veneen suunnittelija German Frersiltä oli kysytty selitystä sille, miksi hän oli piirtänyt niin märän veneen. ”Voin suunnitella joko hitaan ja kuivan tai märän ja nopean, en molempia”, kuului vastaus.


title: S/y Belmont

text: Kilpailussa veneessä ei ollut lainkaan normaalia puusisustaa eikä mukavuusvarusteita, ja vene painoikin noin 5 000 kiloa vähemmän kuin standardi Swan 51. Lisäksi kilpailua varten venettä lyhennettiin perälipasta jalan verran, jotta se täytti alle 50-jalkaisten luokkasäännöt. Perä on muutettu normaaliksi kilpailun jälkeen.


title: S/y Belmont

text: Harkimon kilpapurjehduksen jälkeen Belmont on sisustettu uudelleen ja siihen on asennettu muun muassa tiikkikansi ja muita mukavuusvarusteita. Veneen perustekniikka, kuten erikoisvalmisteinen 3-saalinkinen, barduunoilla varustettu kilpariki on kuitenkin ennallaan. Harkimon kilpapurjehduksen jälkeen veneellä on tehty tilauspurjehduksia.


title: S/y Belmont

text: Vene näytettiin 16. marraskuuta 2009 MTV3:n "Diili"-sarjan jaksossa, jossa kilpailijat Jethro ja Heidi pääsivät purjehtimaan veneellä.


title: Born in the U.S.A. (Ruudolfin albumi)

text: Born in the U.S.A. on rap-artisti Ruudolfin neljäs studioalbumi. Albumi julkaistiin 25. kesäkuuta 2008 Monsp Recordsin kautta. Albumin ja kappaleiden nimistä huolimatta Ruudolf räppää albumilla suomeksi. Albumin kannet on Kriden ja Ruudolfin käsialaa.


title: Tauno Kelovesi

text: Tauno Martti Kelovesi (vuoteen 1947 "Kyckling", 12. joulukuuta 1923 Lappeenranta – 1. kesäkuuta 2013 Lappeenranta) oli suomalainen poliitikko. Kelovesi toimi SKDL:n kansanedustajana kolme kautta vuosina 1954–1966. Hän vaikutti myös Imatran, Lappeenrannan ja Lauritsalan kunnanvaltuustoissa.


title: Tauno Kelovesi

text: Kelovesi valittiin kansanedustajaksi Kymen läänin vaalipiiristä. Hän kuului eduskunnassa pankki-, talous- ja suureen valiokuntaan. Kelovesi oli myös kolmesti presidentin valitsijamies, vaaleissa 1956, 1962 ja 1968.


title: Tauno Kelovesi

text: Sotien jälkeen Kelovesi työskenteli rakennus- ja kirvesmiehenä, kunnes hänet vuonna 1951 valittiin n piirisihteeriksi. Hän jätti tehtävän noustuaan eduskuntaan. Edustustyön päätyttyä Kelovesi toimi Kuurnan voimalaitosrakennustyömaan sosiaalipäällikkönä (1966–1971) ja Enson kaupungin rakennustyön työsuojelutarkastajana (1971–1987).


title: Tauno Kelovesi

text: SKDL:n lisäksi Kelovesi toimi monissa muissa järjestöissä. Hän oli Suomi–Neuvostoliitto-Seuran Kaakkois-Suomen piirijärjestön puheenjohtaja ja kuului SKP:n Etelä-Karjalan piirikomiteaan, Suomen Rauhanpuolustajien keskustoimikuntaan, Enso-Gutzeitin hallintoneuvostoon, Osuusliike Onnin edustajistoon, Keskussairaalapiirien liiton johtokuntaan, Sairaalaliiton liittovaltuustoon ja Kulttuurityön Keskuksen hallitukseen.


title: Suomen islamilainen neuvosto

text: Suomen Islamilainen Neuvosto (SINE) on vuonna 2007 rekisteröity yhdistys, jonka tarkoituksena on toimia Suomen islamilaisten yhteisöjen yhteistyöelimenä ja keskustelufoorumina. Se pyrkii edistämään islamia Suomessa sekä suomalaisen kulttuurin ja islamin välistä keskinäistä kunnioitusta ja vuoropuhelua. Neuvosto kertoo pyrkivänsä estämään sekä islamilaisten että islamia vastaan suuntautuvien ääri-ilmiöiden syntymisen ja kehittymisen Suomessa. SINE:n puheenjohtajana 2012–2015 toimi imaami Anas Hajjar. Nykyisin neuvoston hallituksen puheenjohtajana toimii Abdi-Hakim Yasin Ararse.


title: Suomen islamilainen neuvosto

text: SINE:n käytännön tehtäviin sisältyy "yhteydenpito Alazharin, Mekan ja Euroopan Fatwa neuvostoihin, ongelmien ratkaisemiseksi".


title: Suomen islamilainen neuvosto

text: Tavoitteena on myös muslimien välisen dialogin eri tasojen toteuttaminen. Samoin tehtäviin kuuluu "muslimien yhteisten kantojen ja lausuntojen valmistelu, esimerkiksi koskien paastoa, ympärileikkausta, muslimit armeijassa, koulussa ja työpaikalla".


title: Suomen islamilainen neuvosto

text: Käytännön toimintaa varten yhdistyksen toimieliminä on lautakuntia: opetuslautakunta, opetus- ja nuorisolautakunta, medialautakunta, lainopillinen lautakunta ja hautausmaalautakunta. Esimerkiksi lainopillisen lautakunnan tehtävä on muun muassa "valvoa ja tukea lainopin koulutusta, selvittää muslimeita koskevien asioiden ratkaisua, esimerkiksi perinnön jako ja testamenttiasiat, Zakatin maksu ja verovapaus, avioehtojen valmistaminen".


title: Suomen islamilainen neuvosto

text: SINEn perustamis- ja käynnistysvaiheeseen osallistui valtuutettuja useista islamin eri suuntauksia edustavista yhteisöistä. SINE:n perustamisessa olivat mukana muun muassa Suomen suurin sunnalainen yhdyskunta, Suomen islamilainen yhdyskunta (Rabita), ja Suomen suurin shiialainen yhdyskunta, Resalat Islamilainen yhdyskunta. SINE:n jäsenenä on ollut kymmeniä islamilaisia järjestöjä.


title: Suomen islamilainen neuvosto

text: Yhteistyö on kuitenkin nopeasti murentunut. Shiia-muslimeja edustava Resalat erosi SINE:stä vuonna 2009. Yhdistyksen jäsenenä ei tällä hetkellä (2017) ole yhtään shiialaista järjestöä. Myös esimerkiksi sunnalaisten tataarien Suomen Islam-seurakunta jättäytyi alusta alkaen SINE:n ulkopuolelle.


title: Suomen islamilainen neuvosto

text: Elokuussa 2010 neuvosto alkoi julkaista musliminuorten toimittamaa aikakauslehteä, "Ummaa". Lehteä on kuvailtu musliminuorille suunnatuksi lifestyle-lehdeksi, jossa käsitellään muun muassa arkea, muotia ja urheilua. Lehti lakkautettiin taloudellisista syistä muutaman numeron jälkeen, ja sen tehtävää täyttämään perustettiin "Ana"-lehti.


title: Suomen islamilainen neuvosto

text: Suomen islamilaisen neuvoston (SINE) talousvaikeudet


title: Suomen islamilainen neuvosto

text: Suomen islamilainen neuvosto on ollut vakavissa talousvaikeuksissa vuodesta 2015 lähtien. Yhdistys on todettu ulosotossa varattomaksi 3.9.2015. SINE on saanut vuosina 2008–2014 valtionavustusta 53 000–92 500 euroa vuodessa.


title: Suomen islamilainen neuvosto

text: Opetus- ja kulttuuriministeriö on vahvistanut tiedon, että se on maksanut Suomen islamilaiselle neuvostolle avustusta vuodesta 2007 yhteensä päälle 450 000 euroa.


title: Suomen islamilainen neuvosto

text: Opetus- ja kulttuuriministeriö antoi kielteisen päätöksen SINE:n avustushakemukselle vuoden 2015 toimintaan, koska SINE ei onnistunut määräaikaan mennessä selvittämään ministeriölle, mihin se oli käyttänyt aiempina vuosina saamiaan avustuksia.


title: Suomen islamilainen neuvosto

text: Vuonna 2015 yhdistys joutui luopumaan Etu-Töölössä Apollonkadulla sijainneesta toimitilastaan. Joulukuussa 2015 allekirjoitettu tilintarkastajien raportti ei antanut SINE:n tulevaisuudesta valoisaa kuvaa. Auditar Oy:n tilintarkastajan mukaan: "Edellä kuvattu tilanne viittaa sellaiseen olennaiseen epävarmuuteen, joka saattaa antaa merkittävää aihetta epäillä yhdistyksen kykyä jatkaa toimintaansa, ja näin ollen yhdistys ei mahdollisesti pysty suorittamaan velkojaan tavanomaisessa toiminnassa."


title: Suomen islamilainen neuvosto

text:
Myöskään vuonna 2016 ministeriö ei enää myöntänyt SINE:lle valtionavustusta.
SINE:llä on nykyään väliaikainen hallitus, jonka puheenjohtajana toimii Abdi-Hakim Yasin Ararse.


title: Coke Zero 400

text: Coke Zero 400 on 160 kierroksen (400 mailin eli 640 kilometrin) pituinen NASCAR-vakioautosarjan osakilpailu, joka ajetaan Daytona International Speedwayllä Daytona Beachissä. Kilpailu käydään heinäkuun ensimmäisenä lauantaina iltakilpailuna.


title: Coke Zero 400

text: Kilpailu ajettiin ensimmäisen kerran vuonna 1959.


title: Coke Zero 400

text: Kilpailun sponsorina on toiminut vuodesta 2008 lähtien Coca-Cola. Vuosina 1985–2007 kilpailun sponsorina toimi Pepsi.


title: Corrado Balducci

text: Corrado Balducci (11. toukokuuta 1923 – 20. syyskuuta 2008) oli katolinen teologi. Hän tuli tunnetuksi uskostaan Maan ulkopuoliseen elämään. Hän ei liittänyt väitettyjä ulkoavaruuden asukkeja Paholaiseen, vaan piti myös niitä Jumalan luomistyöhön kuuluvina.


title: Corrado Balducci

text: Myös José Gabriel Funes myönsi Maan ulkopuolisen elämän mahdollisuuden.


title: Corrado Balducci

text: Balducci toimi Vatikaanin pääeksorsistina.


title: Vasili Averkijev

text: Vasili Petrovitš Averkijev (); (1. huhtikuuta 1894 Aunuksen kihlakunnan Viteleen kunnan Rajakonnun kylä – 1936 Petroskoi) oli karjalainen ja neuvostoliittolainen poliitikko.


title: Vasili Averkijev

text: Vasili Averkijev syntyi karjalaiseen talonpoikaisperheeseen ja suoritti alkeiskoulun. Vuonna 1914 hän meni töihin Pietariin, jossa osallistui lokakuun vallankumoukseen ja vuonna 1918 liittyi bolševikkipuolueeseen. Vuosina 1922–1928 hän työskenteli Leningradin, Vologdan ja Pihkovan alueen puolue-elimissä. Huhtikuussa 1929 hänet lähetettiin NKP(b):n Karjalan aluekomiteaan.


title: Vasili Averkijev

text: Petroskoissa Averkijev toimi Karjalan ammattiliittoneuvoston puheenjohtajana, opiskeli NKP(b):n keskuskomitean kursseilla ja työskenteli puolueen kaupunkikomitean sihteerinä. Vuonna 1934 hänestä tuli Karjalan toimeenpanevan keskuskomitean puheenjohtaja ja joulukuussa 1935 tasavallan terveydenhuolloin kansankomissaari. Elokuussa 1936 Averkijevia syytettiin zinovjeviläiseen oppositioon kuulumisesta ja hänet erotettiin puolueesta. Tämän jälkeen hän teki itsemurhan.


title: Mattias Karlsson (suunnistaja)

text: Mattias Vagnis Karlsson (s. 6. helmikuuta 1972) on ruotsalainen suunnistaja ja maailmanmestari. Hän edustaa ruotsalaista IK Hakarpspojkarnaa.


title: Mattias Karlsson (suunnistaja)

text: Karlsson voitti MM-viestikultaa 2003 joukkuetovereinaan Niclas Jonasson ja Emil Wingstedt. Västeråsin MM-kilpailuissa 2004 hän voitti hopeaa pitkältä matkalta. Viestissä he voittivat pronssia samalla joukkueella kuin vuotta aikaisemmin. Århusin MM-kilpailuissa 2006 he uusivat viestipronssinsa.


title: Mattias Karlsson (suunnistaja)

text: Suunnistuksen maailmancupin osakilpailun Karlsson on voittanut Idressä 2002 erikoispitkällä matkalla. Hän voitti Tiomilan vuonna 1995 IK Hakarpspojkarnan joukkueessa.


title: Mattias Karlsson (suunnistaja)

text: Karlsson elää avoliitossa ja hänellä on kaksi tytärtä.


title: Uuden ajan avaruususkonto

text: Uuden ajan avaruususkonto (lyh. U.A.A.U.) on Jontin ja Kemmurun Jodarokin ensimmäinen yhteinen studioalbumi. Albumi julkaistiin 21. tammikuuta 2009 3rd Rail Musicin kautta. Albumi nousi ensimmäisellä myyntiviikollaan Suomen virallisen albumilistan sijalle 28. Kappale "Viimeinen valssi" on ilmaisladattavana Redrum-187 -sivustolla.Kappaleen "Vastavallankumous" alussa on käytetty Leena Krohnin syyskuun 11. päivän iskujen puhetta. Puhe on kuunneltavissa Jontin MySpace -sivulta


Parhaan musikaali- tai komediaelokuvan Golden Globe -palkinto on jaettu vuodesta 1952.


title: Cassandra Fedele

text: Cassandra Fedele (1465–1558) oli italialainen oppinut. Hän oli kotoisin Venetsiasta ja osasi sujuvasti latinaa ja kreikkaa.


title: Cassandra Fedele

text: Fedelen vanhemmat olivat Barbara Leoni ja Angelo Fedele. Isä oli arvostettu asianajaja pyrki edistämään tyttärensä opintoja. Isä käytti oppineen tyttärensä mainetta hyväkseen ammattinsa edistämiseksi kierrättämällä häntä hoveissa esittelemässä taitojaan ja keräsi niistä hyödyn. 12-vuotiaana Fedele osasi jo kreikkaa ja latinaa. Kun nuoruus oli ohi, myös esiintymiset loppuivat kun lapsineron erityisyys oli mennyt ohi.


title: Cassandra Fedele

text: Cassandra Fedele piti 1487 Padovan yliopistossa serkkunsa maisteriksi vihkimyksen yhteydessä puheen, jossa hän ylisti tieteitä ja taiteita. Puheessa hän sanoi:


title: Cassandra Fedele

text: Puheella on saattanut olla merkitystä siinä, että Padovan yliopisto ensimmäisenä yliopistona hyväksyi myös naisia opiskelemaan. Puhe, "Oratio pro Bertucio Lamberto", ilmestyi seuraavina vuosina useissa eurooppalaisissa kaupungeissa, ja sen jälkeen hän oli vuosikymmenen ajan kirjeenvaihdossa monien italialaisten ja espanjalaisten oppineiden kanssa. Hänen kirjeitään ja puheitaan ilmestyi 1636, ja on arveltu hänen kirjoittaneen myös latinankielisiä runoja, mutta niitä ei ole säilynyt. Hän solmi avioliiton 34-vuotiaana vuonna 1499 lääkäri Giammaria Mapellin kanssa eikä sen jälkeen kirjoittanut juuri mitään. On esitetty että hän 80-vuotiaana olisi kirjoittanut teoksen "Ordo scientiarum", mutta siitä ei ole säilynyt jälkiä. Hän jäi leskeksi 1520 ja pyysi apua paavi Leo X:ltä, mutta tämä ei vastannut. Hän pyysi uudestaan apua ahdinkoon 1547 paavi Paavali III:lta, joka antoi hänelle paikan priorittarena venetsialaisen San Domenico di Castellon kirkon orpokodissa.


title: OG Ikonen

text: Joni Ikonen, tunnetaan paremmin taiteilijanimellään OG Ikonen (lyh. "Original Gangsta Ikonen"), on Kuopiosta kotoisin oleva rap-artisti. Ikonen levyttää 3rd Rail Musicille. Ikonen on räpännyt aiemmin englanniksi nimellä "Snoby".


title: OG Ikonen

text: OG Ikosen esikoisalbumi "Mieron tiellä" julkaistiin 21. tammikuuta 2009. Se sijoittui Suomen virallisen listan 38. sijalle julkaisuviikollaan (5/2009). Albumin kappaleesta "Liikun vain öisin" julkaistiin musiikkivideo syyskuussa 2010. 10. huhtikuuta 2010 OG Ikonen julkaisi rap-artisti Liigalaiskan kanssa "Vitun kova ääni" -nimisen omakustanne CD-r:n. Tämän jälkeen CD-r:n nimi, Vitun kova ääni, vakiintui kaksikon nimeksi ja heidän seuraava kokopitkä albumi, "Aikatauluis", julkaistiin 20. huhtikuuta 2011 3rd Rail Musicin kautta. Albumi nousi Suomen virallisen albumilistan 48. sijalle, ja sen kappaleista "Uhusia" ja "Harson läpi" on julkaistu musiikkivideot. OG Ikosen toinen soolojulkaisu "OG Mixtape" julkaistiin 16. toukokuuta 2012. Vitun kovan äänen toinen pitkäsoitto "Se kuulee jotai äänii ku se kattelee tonne..." julkaistiin 3rd Rail Musicin kautta 29. elokuuta 2012. Albumi nousi julkaisuviikollaan Suomen virallisen albumilistan 29. sijalle, ja sen kappaleesta "Sienestä" julkaistiin musiikkivideo elokuun alussa 2012. OG Ikosen toinen kokopitkäalbumi "Se on gangsta" julkaistiin 23. toukokuuta 2014.


title: OG Ikonen

text: OG Ikonen vietti lapsuutensa ja nuoruutensa Rypysuolla Kuopiossa. "Mieron tiellä" -albumin "Takas Rypysuolle" -kappaleella Ikonen muistelee menneitä aikoja asuessaan Rypysuolla.


title: Joe May

text: Joe May (syntyjään "Julius Otto Mandl"), (7. marraskuuta 1880 Wien, Itävalta-Unkari – 29. huhtikuuta 1954 Los Angeles, Kalifornia, Yhdysvallat) oli itävaltalainen elokuvaohjaaja ja -tuottaja. Hän oli saksalaisen elokuvan pioneereja.


title: Joe May

text: May aloitti elokuvauransa ohjaamalla pienen budjetin rikoselokuvia. Vuonna 1915 hän perusti oman tuotantoyhtiönsä May-Filmin. May auttoi Fritz Langin elokuvauran alkua ja tuotti monia Langin varhaisia käsikirjoituksia. Inflaation takia May joutui jättytymään yritysjohdosta, ja hän alkoi ohjata elokuvia muille tuottajille. Tältä ajalta on myös ehkä hänen merkittävin elokuvansa "Asfaltti" vuodelta 1929.


title: Joe May

text: Hitlerin noustua valtaan Saksassa May joutui lähtemään Ranskan ja Yhdistyneen kuningaskunnan kautta Yhdysvaltoihin. Hänen ensimmäinen elokuvansa Yhdysvalloissa oli "Keväinen sävel" vuodelta 1934. Mayn viimeinen ohjaustyö oli "Johnny Doesn't Live Here Any More" vuodelta 1944. Hän jätti elokuvateollisuuden lopullisesti vuonna 1950. Tämän jälkeen hän jatkoi "Blue Danube" -ravintolan johtajana. May kuoli vuonna 1954.


title: Joe May

text: Joe May meni naimisiin oopperalaulaja Maria Pflegerin kanssa vuonna 1902. Pfleger käytti lavalla nimeä Mia May, josta Joe May otti sukunimensä 1910-luvun alussa ja samalla muutti etunimensäkin. Joe ja Mia May olivat naimisissa Joen kuolemaan asti 1954. Heillä oli yksi, vuonna 1902, syntynyt lapsi, Eva May, joka teki itsemurhan 1924.


title: Maria Cunitz

text: Maria Cunitz (noin 1604 Wohlau (Wołów) – 22. elokuuta 1644) oli sleesialainen matemaatikko ja tähtitieteilijä. Häntä pidetään uuden ajan ensimmäisenä merkittävänä tutkijanaisena, ja hänestä on käytetty nimityksiä "Sleesian Pallas" ja "Toinen Hypatia".


title: Maria Cunitz

text: Saksaksi ja latinaksi kirjoittamassaan teoksessaan "Urania Propitia" hän esitti tutkimustensa tulokset Johannes Keplerin uudesta taivaankappaleiden liikkeitä esittelevästä teoriasta.


title: Maria Cunitz

text: Venuksen Cunitzin kraatteri on nimetty hänen mukaansa.


title: Mieron tiellä

text: Mieron tiellä on rap-artisti OG Ikosen ensimmäinen studioalbumi. Albumin julkaisi 3rd Rail Music ja se julkaistiin 21. tammikuuta 2009. Albumi sijoittui ilmestymisviikollaan Suomen virallisen albumilistan 38. sijalle. Kappaleesta "Liikun vain öisin" julkaistiin musiikkivideo syyskuussa 2010."Tahmeet budii" -kappaleen biitti on lainattu suoraan rap-artisti Devin the Duden kappaleesta "Sticky Green".


title: Dynaaminen systeemi

text: Dynaaminen systeemi on ajan mukana muuttuva järjestelmä. Yksinkertainen dynaaminen systeemi on heiluri. Mutta melko yksinkertaisetkin dynaamiset systeemit voivat olla vaikeasti ennustettavia, koska niiden osat vuorovaikuttavat keskenään.


title: Andrew Lesnie

text: Andrew Lesnie (1956 Sydney, Uusi Etelä-Wales, Australia – 27. huhtikuuta 2015) oli australialainen elokuvaaja. Hän sai parhaan kuvauksen Oscar-palkinnon elokuvasta "" (2001). Hän kuvasi myös trilogian muut osat ja "Hobitti"-elokuvatrilogian.


title: Christian Bernhard Linike

text: Christian Bernhard Linike oli saksalainen säveltäjä, joka eli vuosina 1673-1751. Johann Sebastian Bachin kuusi sellosarjaa olivat yhdenmuotoisia, yhdeksi kokonaisuudeksi sävellettyjä teoksia cötheniläisille säveltäjille, kuten Linikelle ja Christian Ferdinand Abelille.


title: Avoin järjestelmä

text:
Avoin järjestelmä on järjestelmä, johon sen ympäristö vaikuttaa (syöttö) ja joka myös itse vaikuttaa ympäristöönsä (tuotto). Avoin järjestelmä voi vastaanottaa ja tuottaa muun muassa ainetta, energiaa ja tietoa.
Avoimen järjestelmän entropia voi pienetä ympäristön kustannuksella.
Kaikki tai lähes kaikki luonnon järjestelmät ovat avoimia. Avoimen järjestelmän vastakohta on suljettu järjestelmä. Ainoa tunnettu
suljettu järjestelmä on koko maailmankaikkeus tai eräässä monimaailmateoriassa maailmankaikkeuksien ääretön jatkumo.
Monesti, joskaan ei aina, avoin järjestelmä pyrkii säilyttämään tasapainonsa. Tämä tapahtuu usein takaisinkytkennän, englanniksi "feedback"in avulla.


title: Kuningatar (shakki)

text: Shakissa kuningatar eli "daami" on pelin voimakkain nappula. Pelin alussa molemmilla pelaajilla on yksi kuningatar, ja se sijoitetaan pelaajan puoleiselle reunariville kuninkaan viereen siten, että valkea kuningatar on valkealla ruudulla (d1), musta kuningatar mustalla ruudulla (d8). Shakkisiirtoja muistiin merkittäessä siitä käytetään Suomessa lyhennettä D, esimerkiksi englanninkielisissä maissa Q ("Queen").


title: Kuningatar (shakki)

text: Kuningatar voi siirtyä yhden tai useamman ruudun verran suoraan eteenpäin, taaksepäin, sivulle tai viistoon, ei kuitenkaan hypätä oman tai vastapelaajan nappulan yli. Tällä tavoin sen voi siirtää joko tyhjään ruutuun tai ruutuun, jossa on vastapelaajan nappula, joka tällöin tulee lyödyksi ja poistetaan pelistä. Täten kuningattarella on sekä tornin että lähetin siirtomahdollisuudet.


title: Kuningatar (shakki)

text: Kuningatar on yleensä hieman vahvempi kuin torni ja lähetti yhteensä, mutta hieman vähemmän vahva kuin kaksi tornia. Sen katsotaan vastaavan voimakkuudeltaan 9 sotilasta. Joskus matin voi tehdä sommitelmalla, joka edellyttää kuningattaren uhraamista, mutta muutoin on lähes aina epäedullista vaihtaa oma kuningatar mihin tahansa vastapelaajan nappulaan.


title: Kuningatar (shakki)

text: Kuningatar on vahvimmillaan, kun pelilauta on avoin, vastapelaajan kuningas huonosti suojattu tai kun vastapelaajalla on suojaamattomia nappuloita. Torniin tai lähettiin verrattuna se on huomattavasti vahvempi myös suljetuissa asemissa.


title: Kuningatar (shakki)

text: Aloittelijat yrittävät usein kehittää kuningattarensa mahdollisimman pian pelin alussa siinä toivossa, että voisivat täten nopeasti hyökätä vastapelaajan asemiin ja tehdä nopean matin, esimerkiksi koulumatin. Kokenutta pelaajaa vastaan pelattaessa tällainen strategia on kuitenkin epäedullinen. Jos muita nappuloita ei ole vielä kehitetty, kuningatar joutuu helposti vastapelaajan uhkailujen kohteeksi. Koska sitä on epäedullista vaihtaa mihinkään muuhun nappulaan, vastapelaaja voi tällä tavoin pakottaa sen perääntymään. Kuitenkin skandinaavista puolustusta (1. e2-e4 d7-d5; 2: e4xd5 Dd8xd5), jossa musta siirtää kuningatarta jo toisella siirrollaan, on käytetty mestaritasonkin pelissä. Shakin suurmestari Hikaru Nakamura on käyttänyt Parhamin hyökkäystäkin (1. e2-e4 e7-e5; 2:Dd1-h5), vaikka sitä yleensä pidetään vain aloittelijoille sopivana avauksena.


title: Kuningatar (shakki)

text: Jos sotilas saadaan viedyksi viimeiselle riville, se korotetaan joksikin muuksi nappulaksi. Tavallisimmin kannattaa korottaa se kuningattareksi, koska se on pelin voimakkain nappula.


title: Kuningatar (shakki)

text: Kuningattarien vaihto merkitsee usein siirtymistä keskipelistä loppupeliin, joskin esiintyy myös loppupelejä, joissa useimmat muut nappulat on lyöty mutta kuningattaret jäljellä.


title: Kuningatar (shakki)

text: Shakkipelin edeltäjässä shatranjissa kuningattaren sijasta oli jokseenkin heikko nappula, "visiiri", jota Persiassa kutsuttiin nimellä "ferzin", myöhemmin "firz". Eurooppalaisissa kielissä siitä käytettiin myös nimitystä "ministeri". Alkujaan se saattoi siirtyä vain yhden ruudun verran viistoon. Vuoden 1300 aikoihin pelisääntöjä muutettiin siten, että se saattoi siirtyä kaksikin askelta, jolloin sen siirtomahdollisuudet olivat samat kuin lähetin samaan aikaan. Nappuloiden nykyiset liikkumissäännöt, jotka lisäsivät kuningattaren ja lähetin siirtomahdollisuuksia entiseen verrattuina, vakiintuivat Euroopassa pääosin 1400-luvulla. Turkissa ja Venäjällä noudatettiin kuitenkin 1700-luvulle saakka hieman poikkeavia pelisääntöjä, joiden mukaan kuningatar sai kerran pelin aikana siirtyä myös ratsun tavoin.


title: Kuningatar (shakki)

text: Puolan kielessä kuningattaresta käytetään nimeä "Hetman", joka johtuu eräästä huomattavasta historiallisesta sotilaallis-poliittisesta virasta.


title: Apoño

text: Antonio Galdeano Benítez eli Apoño (s. 13. helmikuuta 1984 Marbella, Espanja) on espanjalainen jalkapalloilija. Hän edustaa Espanjan pääsarjassa pelaavaa Zaragozaa ja on pelipaikaltaan keskikenttäpelaaja.


title: Apoño

text: Apoño tunnetaan kovasta työskentelystään ja hyvästä pelisilmästään kentällä, sekä häntä pidetään myös hyvänä rangaistuspotkulaukojana.


title: Apoño

text: Apoño aloitti uransa paikallisjoukkue UD San Pedrosta. Vuonna 2004 hän siirtyi Espanjan kolmanneksi korkeimmalla sarjatasolla pelanneeseen UD Marbellaan, jossa hän pelasi seuraavat kolme kautta.


title: Apoño

text: Heinäkuussa 2007 Apoño siirtyi Málagan riveihin ja nousi nopeasti joukkueen luottopelaajistoon. Kauden 2007–2008 päätteksi Málaga onnistui nousemaan takaisin pääsarjaan kahden vuoden tauon jälkeen. Ensiesiintymisensä pääsarjassa hän teki 31. elokuuta 2008 kauden avausottelussa Atlético Madridia vastaan. Kauden 2008–2009 alkupuoliskolla Apoño viimeisteli 7 maalia, joista 6 syntyi rangaistuspotkuista.


title: Nikolai Arhipov

text: Nikolai Vasiljevitš Arhipov (; 9. toukokuuta 1894 Poventsan kihlakunnan Rukajärven kylä – 14. tammikuuta 1938) oli karjalainen ja neuvostoliittolainen poliitikko.


title: Nikolai Arhipov

text: Nikolai Arhipov syntyi karjalaisen talonpojan ja käsityöläisen perheeseen. Vuonna 1916 hänet kutsuttiin armeijaan. Vuonna 1917 hän osallistui Pietarissa lokakuun vallankumoukseen ja mm. talvipalatsin valtaukseen. Helmikuussa 1918 hänet lähetettiin Rukajärvelle pystyttämään neuvostovaltaa. Arhipov osallistui maahantunkeutujien vastaisiin partisaanitaisteluihin ja Venäjän kansalaissotaan Murmanskin rintamalla. Vaikean haavoittumisen jälkeen hän opiskeli Pietarissa ja toimi sitten Vienan Kemin kihlakunnan vallankumouskomitean ja toimeenpanevan komitean puheenjohtajana.


title: Nikolai Arhipov

text: Vuonna 1922 Arhipov valittiin Karjalan toimeenpanevan komitean varapuheenjohtajaksi ja vuonna 1923 hänestä tuli tasavallan toimeenpanevan keskuskomitean jäsen. Vuosina 1922–1924 hän työskenteli Karjalan sisäasiain kansankomissaarina ja vuosina 1924–1929 maatalouden kansankomissaarina toimien samaan aikaan tasavallan kansankomissaarien neuvoston varapuheenjohtajana. Vuosina 1929–1931 Arhipov työskenteli Karelles-yhtymän hallituksen puheenjohtajana. Vuonna 1931 hänet nimitettiin Karjalan edustajaksi VSFNT:n toimeenpanevaan keskuskomiteaan. Hän toimi myös Neuvostoliiton toimeenpanevan keskuskomitean jäsenenä sekä vuodesta 1935 lähtien Karjalan toimeenpanevan keskuskomitean puheenjohtajana.


title: Nikolai Arhipov

text: Lokakuussa 1937 Nikolai Arhipov pidätettiin, tuomittiin vakoilijana ja ammuttiin Petroskoin lähellä.


title: Robert Wiene

text: Robert Wiene (27. huhtikuuta 1873 Breslau, Saksan keisarikunta – 16. kesäkuuta 1938 Pariisi, Ranska) oli saksalainen elokuvaohjaaja, joka tunnetaan parhaiten ekspressionistisesta mykkäelokuvasta "Tri Caligarin kabinetti".


title: Robert Wiene

text: Keväällä 1908 Wiene aloitti elokuvauransa, kun hän näytteli muutamissa pienissä rooleissa Wienissä. Vuoden 1912 elokuva "Die Waffen der Jugend" oli Wienen ensimmäinen käsikirjoitus, ja hän ohjasi myös suurimman osan elokuvasta. Wiene teki sopimuksen berliiniläisen Messter-Film-elokuvayhtiön kanssa 1914. Messter-Filmille Wiene ohjsi ja käsikirjoitti noin 30 elokuvaa, ja oli samalla mukana muutaman muunkin yrityksen elokuvissa.


title: Robert Wiene

text: Wiene aloitti vuonna 1919 elokuvan "Tohtori Caligarin kabinetti" tuotannon. Elokuva saavutti suuren suosion sekä Saksassa että ulkomailla. Sitä pidetään kauhuelokuvan varhaisimpina klassikoina ja ekspressionistisen elokuvataiteen ensiteoksina. Seuraavana vuonna Wiene yritti uusia "Tohtori Caligarin kabinetin" suosion elokuvalla "Synnynnäinen", jossa oli monia samoja tekijöitä kuin "Tohtori Caligarin kabinetissa". "Synnynnäinen" oli kuitenkin pettymys sekä taloudellisesti että taiteellisesti.


title: Robert Wiene

text: Vuonna 1922 Wiene perusti oman tuotantoyhtiönsä Lionardo-Filmin. Yhtiö tuotti pian mm. Fjodor Dostojevskin romaaniin "Rikos ja rangaistus" perustuneen elokuvan "Raskolnikow" ja Raamattu-aiheisen suurelokuvan "I.N.R.I.". Vuonna 1924 Wiene muutti Wieniin, jossa ohjasi pari elokuvaa, ja palasi takaisin Saksaan kaksi vuotta myöhemmin.


title: Robert Wiene

text: Wiene jätti Saksan 1934 ja muutti Budapestin sekä Lontoon kautta Pariisin. Jean Cocteaun kanssa hän yritti tuottaa ääniversiota "Tohtori Caligarin kabinetista". "Uhkavaatimus" oli Wienen viimeinen elokuva. Se ei kuitenkaan valmistunut ennen hänen kuolemaansa, joten ohjaaja Robert Siodmak viimeisteli teoksen.


title: HD 45350

text: HD 45350 on Ajomiehen tähdistössä 160 valovuoden päässä Maasta sijaitseva alijättiläistähti eli Auringon kaltainen tähti, joka ei enää fuusioi vetyä ytimessään. Se laajenee pian punaiseksi jättiläiseksi.


title: Pajula (täsmennyssivu)

text: Pajula voi tarkoittaa seuraavia:


title: Polje

text:
Polje on maanalaisen luolan sortuessa muodostunut laaja painuma
maanpinnassa karstialueilla. Maisemassa polje voi näkyä esim. viljelylaaksona.


title: Polje

text: Tunnettuja karstialueella sijaitsevia poljeja ovat esimerkiksi Livanjsko Polje, Glamočko Polje ja Popovo Polje Bosnia ja Hertsegovinassa, Logaško, Planinsko Polje ja Cerknica-järvi Sloveniassa, Nikšićko Polje Montenegrossa sekä Ličko Polje Kroatiassa.


title: Saarivaara (Lieksa)

text: Saarivaara on kylä Lieksassa. Asukkaita on kylällä noin 20. 1950-luvulla asukkaita oli noin 200–350. Kylällä on toiminut kolme kauppaa, mutta eivät samanaikaisesti. Kansalaiskoulu valmistui kylälle vuonna 1931, ja se lakkautettiin vuonna 1968. Koululla on nykyään kehitysvammaisten hoitokoti Kirsikoti. Saarivaarassa on yksi yritys, mansikkatila Oinonen. Talvella kylä on hiljainen. Kesällä se hieman vilkastuu marjanpoimijoiden ja kesälomalaisten ansiosta.


title: Liisi Huhtala

text: Liisi Helvi Maria Huhtala (o.s. Putto; s. 16. marraskuuta 1944 Joutseno) on Oulun yliopiston kirjallisuuden emeritaprofessori.


title: Liisi Huhtala

text: Huhtalan vanhemmat ovat reviisori Pentti Putto ja Helvi Bertta Mattinen. Hän tuli ylioppilaaksi Rovaniemen yhteiskoulusta 1963, opiskeli Turun yliopistossa ja valmistui filosofian kandidaatiksi 1968, lisensiaatiksi 1972 ja kirjallisuustieteestä 1981 väiteltyään filosofian tohtoriksi 1982. Turun yliopiston kotimaisen kirjallisuuden assistenttina Huhtala toimi 1968–1978 ja 1981–1987, dosentti hänestä tuli 1982. Suomen Akatemian tutkimusassistentti Huhtala oli 1978–1981 ja nuorempi tutkija 1980–1981 sekä 1986–1987. Hän toimi Helsingin yliopiston kotimaisen kirjallisuuden lehtorina 1987–1992, dosenttina 1988–1998, vs. apulaisprofessorina useaan otteeseen 1992–1996 ja vs. professorina 1993–1995.


title: Liisi Huhtala

text: Oulun yliopiston kirjallisuuden professori Huhtala oli 1996–2007 ja yliopiston opetus- ja opiskelija-asioista vastaava vararehtori 2001–2006. Hän toimi lisäksi muun muassa Oulun läänin taidetoimikunnassa ja Suomen Akatemian humanistisessa toimikunnassa. Ansioistaan opiskelijoiden hyväksi tehdystä työstä Oulun yliopiston ylioppilaskunta kutsui hänet kunniajäsenekseen 2007. Vuosina 1995–1998 Huhtala oli Pohjois-Pohjalaisen Osakunnan inspehtori.


title: Liisi Huhtala

text: Huhtalan julkaisemia tai toimittamia teoksia ovat muun muassa seuraavat:


title: Liisi Huhtala

text: Huhtalan puoliso on Aarre Juhani Huhtala (s. 1939).


title: All American Hockey Association

text: All American Hockey Association oli yksi yhdysvaltain jääkiekon ammattilaissarjoista. Liigaa pelattiin vuosina 2008–2011.


title: Paijula

text: Paijula voi tarkoittaa seuraavia:


title: Eastern Professional Hockey League

text: Eastern Professional Hockey League (EPHL) on yksi Pohjois-Amerikan jääkiekkosarjoista. Sarja perustettiin vuonna 2008 ja se oli toiminnassa vain yhden kauden. Sarjan toiminta on tarkoitus elvyttää uudelleen syksyllä 2010.


title: Fosfatidyylikoliini

text: Fosfatidyylikoliinit ovat joukko solukalvossa olevia fosfolipidejä. Tunnetuin fosfatidyylikoliinia sisältävä yhdiste on lesitiini.


title: Fosfatidyylikoliini

text: Fosfatidityylikoliineja valmistetaan muun muassa CDP eli sitikoliini (CHNOP) sytidiinidifosfaatti-välivaiheen kautta.


title: Fosfatidyylikoliini

text: Fosfolipaasi D tuottaa fosfatidityylikoliinista fosfatidihappoa PA:ta.


title: Oleaatti

text: Oleaatti (CHCOO) on ioni, joka syntyy oleiinihaposta sen luovuttaessa protonin. Oleaateiksi sanotaan myös suoloja, joissa tämä ioni on anionina, sekä estereitä, joita syntyy oleiinihapon reagoidessa alkoholien kanssa. Esimerkiksi etyylioleaatti (CHO) on oleiinihapon ja etanolin muodostama esteri.


title: Oleaatti

text: Polyoksietyleenisorbitaanimono-oleaattia käytetään elintarvikkeiden lisäaineena.


title: Dead Space 2

text: Dead Space 2 on Visceral Gamesin kehittämä ja Electronic Artsin julkaisema selviytymiskauhu- ja kolmannen persoonan ammuntapeli, joka on jatko-osa "Dead Spacelle". Peli julkaistiin tammikuussa 2011 Microsoft Windowsille, PlayStation 3:lle ja Xbox 360:lle. Peli käyttää samaa kolmannen persoonan pelikuvakulmaa kuin ensimmäisessä "Dead Spacessa".


title: Dead Space 2

text: Peli on saanut arvosanan 9,0/10 IGN:n arvostelussa.


title: Adenylaattisyklaasi

text: Adenylaattisyklaasi (AC) on entsyymi, joka katalysoi syklistä adenosiinimonofosfaatin (cAMP) synteesiä ATP-molekyylistä. Adenylaattisyklaasin toimintaa säätelee G-proteiini. Adenylaattisyklaasin entsyyminumero on EC 4.6.1.1 ja CAS-numero 9012-42-4.


title: Kapteeni Abu Raed

text: Kapteeni Abu Raed (, ) on 2007 valmistunut jordanialainen elokuva, jonka on ohjannut Amin Matalqa. Se oli ensimmäinen Jordaniassa valmistettu pitkä elokuva yli 50 vuoteen. Jordania asetti sen ehdokkaakseen parhaan ulkomaisen elokuvan Oscar-palkintokisaan. Kapteeni Abu Raed on palkittu muun muassa Sundance Film Festivalissa, Heartland Film Festivalissa ja Dubai International Film Festivalissa. Se on myös saanut R&A 2008 Finnkino-palkinnon Rakkautta ja anarkiaa -juhlilla.


title: Vladimir Brendojev

text: Vladimir Jegorovitš Brendojev (; 6. syyskuuta 1931 Aunuksen piirin Sammatuksen kylä – 24. lokakuuta 1990 Aunus) oli karjalainen kirjailija.


title: Vladimir Brendojev

text: Vladimir Brendojev valmistui Belomorskin merenkulkuoppilaitoksesta, työskenteli merimiehenä ja vuodesta 1972 lähtien kalastusvalvonta-aluksen kapteenina Äänisellä. Vuodesta 1983 hän toimi Neuvostoliiton tiedeakatemian Karjalan filiaalin kielen, kirjallisuuden ja historian osastolla ja myöhemmin Karjalan kirjallisuussäätiön valtuutettuna.


title: Vladimir Brendojev

text: Brendojeviä voidaan pitää ensimmäisenä livvinkielisenä kirjailijana. Hänen teoksiaan julkaistiin 1970-luvulla Neuvosto-Karjala ja Punalippu -lehdissä. Ensimmäinen runokokoelma "Aunusrandaine" ilmestyi vuonna 1980. Vuonna 1988 julkaistiin kertomuskokoelma "Kyl’mil".


title: Vladimir Brendojev

text: Brendojevin runot muistuttavat läheisesti kansanrunoutta ja niihin on sävelletty lukuisia lauluja. Hän toimi myös klassisen venäläisen kirjallisuuden kääntäjänä. Vuodesta 2001 lähtien Aunuksessa on järjestetty kirjailijan muistolle omistettu vuotuinen runojuhla.


title: Sepänpihan kerhotalo

text: Sepänpihan kerhotalo on eläkeläisjärjestöjen kerhotalo Joensuun keskustassa Sepänkadulla. Perinteinen kulttuuritalo tunnetaan myös nimillä "Rupla" ja "Sepänkadun kerhotalo". Rakennus valmistui vuonna 1951.


title: Sepänpihan kerhotalo

text: Rakennus oli alun perin kansandemokraattisen liikkeen järjestötalo. Siitä juontuu nimi Rupla. Talossa oli järjestötoimintaa, tansseja, teatteri- ja elokuvaesityksiä. Joensuun kaupunki osti talon vuonna 1972. Talo peruskorjattiin vuonna 2008, jolloin rapatun talon sitruunankeltainen väri palautettiin alkuperäiseksi vaaleankeltaiseksi.


title: Sepänpihan kerhotalo

text: Eläkeläisjärjestöt järjestävät talossa päivittäin erilaista toimintaa: liikuntaa, joogaa, maalausta ja kuorolauluja. Sunnuntai-iltaisin talolla on tanssit. Talo kuuluu samaan pihapiiriin kaupungin omistaman Sepänpihan vanhusten palvelukeskuksen kanssa.


title: Patrick Wilson

text: Patrick Joseph Wilson (s. 3. heinäkuuta 1973 Norfolk, Virginia, Yhdysvallat) on yhdysvaltalainen näyttelijä ja laulaja. Hän on näytellyt muun muassa Raoulia elokuvassa "Oopperan kummitus", Dania elokuvassa "Watchmen" ja Ed Warrenia elokuvissa "Kirottu" ja "Kirottu 2".


title: Pavel Bušujev

text: Pavel Ivanovitš Bušujev (; 20. tammikuuta 1890, nykyisen Tverin alueen Lihoslavlin piirin Gnezdovon kylä – 9. syyskuuta 1937, Leningrad) oli karjalainen ja neuvostoliittolainen poliitikko.


title: Pavel Bušujev

text: Pavel Bušujev syntyi tverinkarjalaisen talonpojan perheeseen. Vuonna 1909 hän lähti töihin Pietariin, jossa vuonna 1911 liittyi bolševikkeihin ja vuonna 1914 tuomittiin vankilaan vallankumouksellisen toimintansa takia. Vuonna 1918 hän johti Tverin kaupunginneuvoston raha-asiain osastoa ja vuonna 1920 osallistui Puolan vastaiseen sotaan. Vuosina 1921–1926 Bušujev toimi ammattiliitto-organisaattorina Leningradissa ja Tverissä, vuosina 1926–1930 NKP(b):n Vjatkan lääninkomitean sihteerinä ja vuosina 1930–1935 Leningradin Moskovan piirin puoluekomitean sihteerinä. Marraskuussa 1935 Bušujev lähetettiin Petroskoihin, jossa hän työskenteli Karjalan kansankomissaarien neuvoston neuvoston puheenjohtajana. Hän toimi myös NKP(b):n 11.–17. edustajakokousten sekä 13.–17. puoluekonferenssin edustajana.


title: Pavel Bušujev

text: Alkuvuodesta 1937 Pavel Bušujev erotettiin kommunistipuolueesta. Hänet pidätettiin saman vuoden elokuussa, tuomittiin vastavallankumouksellisena kuolemaan ja ammuttiin Leningradissa.


title: Edwig Van Hooydonck

text: Edwig Van Hooydonck (s. 4. elokuuta 1966 Ekeren, Belgia) on entinen belgialainen maantiepyöräilijä. Hän kilpaili ammattilaisena vuosina 1986–1996.


title: Edwig Van Hooydonck

text: Van Hooydonck saavutti parhaat menestyksensä yhden päivän kilpailuissa. Hän voitti kaksi kertaa Flanderin ympäriajon. Vuoden 1989 kilpailussa hän kukisti toiseksi tulleen maanmiehensä Herman Frisonin 22 sekunnilla. Vuonna 1991 ero toiseksi tulleeseen Johan Museeuwiin oli 45 sekuntia. Brabantse Pijl -kilpailun Van Hooydonck on voittanut ennätykselliset neljä kertaa. Vuoden 1992 Espanjan ympäriajossa hän voitti kuudennen etapin.


title: Vesilahden kirkko

text: Vesilahden kirkko on vuonna 1802 rakennettu keltainen puukirkko. Kirkko sijaitsee Vesilahden kirkonkylän läpi kulkevan vanhan maantien varrella.


title: Vesilahden kirkko

text: Vesilahden kirkko on muodoltaan päistään särmikäs pitkäkirkko, jossa on matalat ristivarret. Ristikeskustassa on kattoratsastaja, jonka lyhdyn kautta sisätiloihin tulee valoa. Neliömäiset ikkunat ovat kahdessa kerroksessa.


title: Vesilahden kirkko

text: Kirkossa on ristiinnaulitunkuva 1420-luvulta. Tuntemattoman taiteilijan alttaritaulu on 1800-luvulta. Saarnatuolina on 1600-luvulla Turun linnan kirkon tuolin mukaan tehty koristeellinen saarnatuoli. Lehtereiden reunat on Juho Menander koristellut vuonna 1872 Raamatun henkilöitä esittävin kuvin.


title: Vesilahden kirkko

text: Kangasalan urkutehtaan valmistamat Bror Axel Thulén pneumaattiset urut valmistuivat vuonna 1887, ja ne peruskorjattiin 1935.


title: Vesilahden kirkko

text: Kirkon luona, maantien toisella puolella on 1782 valmistunut puinen, kolminivelinen kellotapuli, jonka alin kerros on neliömäinen, kellokerros ja huippu ovat kahdeksankulmaiset. Tapulin rakensi tyrvääläinen rakennusmestari Mikko Lajander. Sen kellot ovat vuosilta 1792 ja 1810.


title: Vesilahden kirkko

text: Vesilahden seurakunnalla on ollut useita puukirkkoja. Nykyistä edellisen, 1665 valmistuneen kirkon rakennuspaikkaa ei ole löytynyt. Kun se oli käynyt ahtaaksi, vihtiläinen kirkonrakentaja Martti Tolpo rakensi uuden, nykyisen puukirkon läänin rakennusmestari Matti Åkerblomin ja yli-intendentti Carl Fredrik Fredenheimin suunnitelmien pohjalta.


title: Vesilahden kirkko

text: Kirkko entistettiin vuonna 1994 asuun, joka sillä oli 1840-luvulla tehdyn maalauksen jälkeen. Peruskorjaus tehtiin Museoviraston yliarkkitehti Martti Jokisen johdolla. Vuonna 1890 kirkon sisätilat oli maalattu harmaalla, joka sai korjauksen myötä väistyä. Esille otettiin katon tähtitaivas ja aurinko kehineen sekä ornamentit.


title: Vesilahden kirkko

text: Kirkon paikalla on ollut aikanaan uskonpuhdistuksen vuoksi kesken jäänyt kivikuorinen kirkko. Salama poltti sen 1602, ja kivet käytettiin 1839 rakennettuun vanhaa kirkkomaata ympäröivään kiviaitaan. Tästä kirkosta on muistona 1400-luvun lopulta kivisakasti, jonka sisätilaa kattaa kahdeksanjakoinen rengasholvi. Se on ollut Kurki-suvun perhehautana, ja nykyisin siinä on pieni museo keskiaikaisine esineistöineen.


title: Vesilahden kirkko

text: Nykyinen hautausmaan siunauskappeli rakennettiin 1897 paarihuoneeksi, mutta se kunnostettiin siunauskappeliksi vuonna 1940. Siitä on läpikäynti hautausmaalle.


title: Vesilahden kirkko

text: Sankarihautausmaan muistomerkki on kuvanveistäjä Richard Rautalinin teos vuodelta 1946.


title: Eduard Paul Tratz

text: Eduard Paul Tratz (25. syyskuuta 1888 Salzburg Itävalta – 5. tammikuuta 1977 Salzburg) oli itävaltalainen eläintieteilijä.


title: Eduard Paul Tratz

text: Tratz opiskeli Innsbruckin yliopiston eläintieteellisessä instituutissa. Hän työskenteli muun muassa Sarajevon museossa 1910 ja Berliinissä 1911. Vuonna 1912 hän toimi assistenttina Helgolandin biologisella tutkimusasemalla. 1913 hän perusti Adria-Vogelwarte nimisen lintuaseman Kroatiaan Brijunin saaristoon. Hän oli perustamassa myös itävaltalaista lintuasemaa (Österreichischen Ornithologischen Instituts) Hellbrunniin 1914. Hän opetti Innsbruckin yliopistossa.


title: Eduard Paul Tratz

text: Vuonna 1924 Tratz perusti "Haus der Natur" nimisen museon Salzburgiin ja toimi sen johtajana.


title: Eduard Paul Tratz

text: Tratz nimesi linnuista ainakin töyhtötiaisen ("Parus cristatus") alalajin "weigoldi" 1914.


title: December Boys

text: December Boys on vuonna 2007 julkaistu australialainen elokuva, jonka ohjasi Rod Hardy ja kirjoitti Marc Rosenberg. Elokuva perustui Michael Noonanin samannimiseen kirjaan. USA:ssa elokuva julkaistiin 14. syyskuuta 2007 ja Australiassa 20. syyskuuta 2007. Suomessa elokuva ei tullut lainkaan teattereihin, mutta sen voi tilata DVD:llä.


title: December Boys

text: December Boys kertoo neljän päähenkilön varttumisesta ja kuinka heidän elämänsä muuttuvat loman aikana. Elokuva sijoittuu 1960-luvun Australiaan. Neljä orpoa poikaa katolisesta orpokodista, joka sijaitsee Australian takamailla, syntyivät kaikki joulukuussa ja syntymäpäivänsä kunniaksi heidät lähetetään rantalomalle herra ja rouva McAnshin luokse. Siellä he tapaavat Fearless nimisen miehen, joka väittää olevansa läheisen sirkuksen hurja moottoripyöräilijä, ja hänen vaimonsa Teresan. Misty, Spark ja Spit lähentyvät Teresan kanssa, mutta Maps, nelikon vanhin, on vielä haluton juttelemaan hänen kanssaan. Sen sijaan hän pitää hauskempana ajanviettoa Lucy nimisen teinitytön kanssa, joka asuu rannalla setänsä kanssa. Maps käy usein paikassa, jossa on oudon mallisia kiviä ja tapaa Lucyn siellä.


title: December Boys

text:
Muutamaa päivää myöhemmin orvot kurkkivat Fearlessin ikkunasta nähdäkseen Teresan alasti, mutta Misty, joka on nelikosta uskonnollisin, heittää kiven seinään jotta pojat lähtisivät pois. Misty juoksee takasin rouva McAnshin talolle ja katsoo oven raosta ja näkee jonkun suihkussa, joku osoittautuu rouva McAnshiksi. Pian he saavat selville, että hän sairastaa rintasyöpää.
Yhtenä iltana Misty kuulee vahingossa Fearlessin puhuvan ystävilleen mahdollisuudesta, että he saattavat adoptoida yhden pojista. Innoissaan mahdollisuudesta saada vihdoin vanhemmat, Misty pitää asian omana tietonaan, kunnes päättää paljastaa sen papille joka on ajanut rannalle, jotta orvot voisivat ripittäytyä. Muut pojat tajuavat, että Mistyllä kestää liian kauan, ja kun tämä on lopettanut, muut pakottavat hänet kertomaan mistä on kyse. Misty, Spark ja Spit ovat innokkaita kilpailemaan Fearlessin ja Teresan rakkaudesta, mutta Maps on vähemmän innostunut sanoen Lucylle, "Mitä ihmeellistä vanhemmissa sitä paitsi edes on?" Maps kokee ensi suudelmansa Lucyn kanssa, ja pian menettää neitsyytensäkin hänelle yhdessä kiviluolista.


title: December Boys

text: Siellä Lucy sanoo Mapsille, että hänen täytyy aina muistaa, että Lucy oli hänen ensimmäisensä. Seuraavana päivänä Maps palaa luolille, mutta huomaa ettei Lucy ole siellä. Lucyn setä kertoo Mapsille, että Lucy lähti takaisin isänsä luokse, eikä tule takaisin ennen ensi kesää. Särkyneine sydämineen Maps lähtee sirkukseen etsimään Fearlessin, jotta voisi puhua tälle, mutta huomaa, ettei Fearless ole sirkuksen moottoripyöräilijä, vaan eläinten häkkien siivooja. Suutuksissaan siitä, että Fearless oli valehdellut koko ajan, Maps löytää Mistyn maalauksen, jossa Misty olisi Fearlessin ja Teresan poika ja tuhoaa sen. Misty hyökkää Mapsin kimppuun ja hakkaa häntä taulun kehyksillä, ja niin neljän orvon välinen side katkeaa.


title: December Boys

text: Fearless löytää Mapsin yhdestä kiviluolista ja selittää tälle mitä oikeasti oli tapahtunut. Hän paljastaa, että oli entinen moottoripyöräilijä sirkuksessa tehden kaikki stuntit Teresan ollessa takana. Pian tapahtui kuitenkin onnettomuus joka piti Teresan sairaalassa melkein kokonaisen vuoden, ja aiheutti sen, ettei hän voisi ikinä saada lapsia, ja se oli syynä siihen, että he halusivat adoptoida yhden orvoista.


title: December Boys

text: Maps palaa rannalle ja saa selville Sparkilta ja Spitiltä että Misty on mennyt veteen ja on hukkumassa syvässä osassa. Maps lähtee Mistyn perään vaikkei osaakaan uida. Molemmat lähes hukkuvat, mutta veden alla, he avaavat silmänsä ja näkevät vision Neitsyt Mariasta, joka luultavasti tarkoittaa sitä, että he ovat hukkumaisillaan. Ennen kuin Misty pystyy kurottamaan sitä kohti, Fearless pelastaa molemmat, ja vie heidät takaisin rantaan. Maps ja Misty sopivat keskenään ja niin nelikosta tulee jälleen ystäviä.


title: December Boys

text: Seuraavana päivänä Fearless ja Teresa kutsuvat pojat talolleen ja kertovat päätöksensä. He paljastavat haluavansa adoptoida Mistyn. Hän sanoo hyvästit ystävilleen ja katsoo Fearlessin ja Teresan kanssa kuistilta kun muut pojat alkavat leikkiä kivillä. Misty tajuaa, että he ovat hänen oikea perheensä ja kysyy Fearlessilta ja Teresalta voisiko jäädä sittenkin poikien luokse. He hyväksyvät sen ja niin Misty lähtee takaisin kotiin orpojen kanssa.


title: December Boys

text:
Useita vuosikymmeniä myöhemmin Misty, nyt aikuisena, ajaa samalle rannalle Sparkin ja Spitin kanssa Mapsin tuhkien kanssa, joka kuoli pappina Afrikassa. He antavat tuhkien mennä tuulen mukana, muistellen aikaansa rannalla.
Suurin osa elokuvasta kuvattiin Kangaroo saarella, Etelä-Australian rannikolla.


title: December Boys

text: Osa elokuvasta kuvattiin kiviluolilla Flindeers Chase -kansallispuistossa.


title: December Boys

text: Lahtea kuvattiin monissa eri paikoissa. "Käsikirjoituksen kuvaus lahdesta oli kaunis mutta myös autio. Lahtia ei ole kovin helppo löytää, mutta Kangaroo saaren lahti oli täydellinen. Se on suoraan lännessä, joten aurinko laskee niemekkeiden välistä ja antaa taianomaisen tunnelman." Ryhmä "kuvasi myös kiviluolilla, Admiralin holviportilla ja Second Valleyssa. Joten se on paikkojen kokoelma, jotka sulautuvat yhteen ja muodostavat kuvitteellisen Lahden."


title: Ockelbo

text: Ockelbo on samannimisen Ockelbon kunnan keskustaajama. Se sijaitsee Gävleborgin läänissä ja Gästriklandin historiallisessa maakunnassa Keski-Ruotsissa. Vuoden 2010 lopussa taajamassa oli 2 724 asukasta.


title: Dokumenttikamera

text: Dokumenttikamera on papereiden ja muiden asiakirjojen tai esineiden kuvaamiseen tarkoitettu digitaalinen kamera. Dokumenttikamera voi kuulua esimerkiksi opetus- tai neuvottelutilojen audiovisuaaliseen varustukseen.


title: Dokumenttikamera

text: Dokumenttikamerasta kuva lähetetään esimerkiksi videoprojektorille näytettäväksi. Käytössä ovat esimerkiksi DVI-, VGA-, S-video-, USB- ja RS-232-liitännät.


title: Dokumenttikamera

text: Laitteessa on valaisimet kuvattavan kohteen valaisemiseen. Käytössä voi olla myös ns. alavalo, joka mahdollistaa kalvojen käyttämisen piirtoheittimen tapaan. Kuva tarkennetaan automaattisesti tai tarvittaessa käsin. Kuva-alaa säädellään zoom-toiminnolla. Kameran toimintaa voidaan säätää (optimoida) joko kuvaa tai tekstiä varten. Laitteistoon voi kuulua tarkkailumonitori, josta kameran käyttäjä näkee kuva-alan sellaisena kuin se välitetään eteenpäin.


title: Joe Arlauckas

text: Joseph John Arlauckas (s. 20. heinäkuuta 1965, Rochester) on entinen yhdysvaltalainen koripalloilija. Hän oli pelipaikaltaan 4-5 paikan pelaaja. Hän on taustaltaan liettualais-yhdysvaltalainen.


title: Joe Arlauckas

text: Arlauckas oli yksi 1990-luvun parhaista pelaajista Euroopassa ja hän voitti myös Euroliigan mestaruuden vuonna 1995. Hänen piste-ennätyksensä Euroliigassa on 63 pistettä, joka syntyi Virtus Bolognaa vastaan vuonna 1996.


title: Kalevi Sorsa -säätiö

text: Kalevi Sorsa -säätiö on Suomen Sosialidemokraattista Puoluetta (SDP) lähellä toimiva ajatushautomo. Säätiö perustettiin vuonna 2005 ja nimettiin entisen SDP:n puheenjohtajan ja pääministerin Kalevi Sorsan mukaan. Säätiön tavoitteena on herättää yhteiskunnallista keskustelua, tehdä tutkimusta ja tuottaa julkaisuja.


title: Kalevi Sorsa -säätiö

text: Kalevi Sorsa -säätiön omassa julkaisusarjassa on julkaisuja seuraavilta tutkimusaloilta: makrotalouspolitiikka, innovaatiopolitiikka, koulutuspolitiikka, sosiaaliturva, hyvinvointipalvelut, verotus, työmarkkinat, kuluttaminen ja demokratia. Säätiö pyrkii myös edistämään sosialidemokraattista aatekeskustelua julkaisuillaan.


title: Kalevi Sorsa -säätiö

text: Yhteiskuntatutkimuksen lisäksi säätiö on toteuttanut vuodesta 2008 lähtien demokratiaprojekteja Makedoniassa. Vuosina 2015-2017 toteutettavassa "Demokratian tukeminen monietnisessä Makedoniassa – vuorovaikutus ja yhteistyö" projektissa yhteistyökumppanit ovat makedonialainen Progres Institute for Social Democracy ja Saksan sosialidemokraatteja lähellä oleva Friedrich Ebert -säätiön Makedonian toimisto.


title: Kalevi Sorsa -säätiö

text: Säätiön toimintaan kuuluvat julkaisujen lisäksi seminaarit ja keskustelutilaisuudet sekä kansainvälinen verkostoituminen. Säätiö järjestää vuosittain 2-3 suurempaa englanninkielistä tapahtumaa Helsingissä, yleensä yhdessä Foundation for European Progressive Studies -ajatuspajan kanssa, joka on sosialidemokraattisten ja edistyksellisten ajatuspajojen eurooppalainen kattojärjestö.


title: Kalevi Sorsa -säätiö

text: Säätiön toiminnanjohtaja on VTT Mikko Majander ja hallituksen puheenjohtaja Antton Rönnholm.


title: Chenonceaun linna

text: Chenonceaun linna () sijaitsee Ranskassa Loirejoen laaksossa lähellä pientä Chenonceaux’n kylää, Indre-et-Loiren departementissa. Vaikka Chenonceau luetaan Loirejoen linnoihin, se sijaitsee itse asiassa Cherjoen uomassa, jonne se rakennettiin joen ylle, linnoitetun myllyn pilareiden päälle. Nykyisen kartanon suunnitteli ranskalainen renessanssiarkkitehti Philibert Delorme.


title: Janni

text: Janni on naisen etunimi, jonka alkuperästä ei ole tarkkaa tietoa. Nimi mainitaan Pentti Lempiäisen kirjassa Suuri etunimikirja, jonka mukaan kantanimi on Johanna ja Janni-nimi on lyhennelmä muista Janni-alkuisista nimistä. Vuodesta 2015 lähtien Jannin nimipäivä on Suomessa 12. huhtikuuta.


title: Janni

text: Pohjoismaista Janni-nimi esiintyy eniten Tanskassa. Statistics Denmark -sivuston mukaan Tanskassa on yli 4000 Janni-nimistä henkilöä (tiedot vuosilta 2006–2007). Ruotsin Statistiska Centralbyrån -sivuston mukaan Janni-nimisiä henkilöitä on Ruotsissa alle 300 (tiedot vuodelta 2008). Norjasta Janni-nimisiä löytyy alle 80 (Statistisk sentralbyrå, 2009). Koska nimeä esiintyy ylivoimaisesti eniten Tanskassa, Janni-nimi luokitellaan useimmiten tanskalaiseksi. Maailmanlaajuisesti nimi on harvinainen, ja Pohjoismaissakaan nimi ei ole yleinen, sillä edellä mainitut nimimäärät ovat hyvin pieniä maiden väkilukuihin nähden.


title: Janni

text: Suomessa nimi Janni on Väestörekisterikeskuksen tietojen mukaan se on huhtikuuhun 2018 mennessä annettu noin 870 henkilölle. Heistä vain kymmenkunta on syntynyt ennen vuotta 1980.


title: Laajalampi

text: Laajalampi on Mikkelin 27. kaupunginosa. Se sijaitsee Mikkelin keskustasta etelään noin kaksi kilometriä. Laajalammella on paljon kerrostaloaluetta, mutta Kaituentien rannan puolella on myös omakotitaloaluetta. Laajalammella asuu noin 2 500 ihmistä. Laajalammelta löytyy kaksi kauppaa, nuorisotalo ja hyvät linja-autoyhteydet keskustaan.


title: Laajalampi

text: Laajalampi on myös kaupunginosassa sijaitseva lampi, jota käytetään kesäisin uimapaikkana. Laajalammessa on myös pieni saari, jota kutsutaan "lokkisaareksi", koska lokit pesivät kesäisin siellä. Lammen syvin kohta on noin 30-35 m saaren kalliopuolelta. Normaalisyvyydet ovat noin 5-15 m.


title: SZTAKI Desktop Grid

text: SZTAKI Desktop Grid on Unkarin tiedeakatemiassa aloitettu BOINC alustalla suoritettava hajautetun laskennan projekti. Projektissa etsitään järjestäytyneitä binäärinumeroiden järjestyksiä.


title: Mirva Brola

text: Mirva Brola (s. 1982) on "Ortodoksiviestin" päätoimittaja. Ennen "Ortodoksiviestiä" Brola toimi "Reserviläinen"-lehden päätoimittajana huhtikuun alusta 2009 huhtikuun alkuun 2014. Aiemmin hän toiminut muun muassa SRJK:n tiedottajana Kosovossa sekä toimittajana muun muassa Suomen tietotoimistossa ja "Länsi-Savossa". Hän on myös palvellut rauhanturvatehtävissä Kosovossa suomalaisen kriisinhallintajoukon tiedottajana. Sotilasarvoltaan Brola on vänrikki reservissä.


title: Diego Rodríguez Fernández

text: Diego Rodríguez Fernández eli Diego (s. 20. huhtikuuta 1960 La Orotava, Santa Cruz de Tenerifen maakunta, Espanja) on espanjalainen jalkapallovalmentaja ja entinen jalkapalloilija.


title: Diego Rodríguez Fernández

text: Diego oli pelipaikaltaan puolustaja ja edusti ammattilaisurallaan Tenerifeä, Betisiä, Sevillaa ja Albaceteä. Hän pelasi Espanjan korkeimmalla sarjatasolla Primera Divisiónissa 450 ottelua ja teki 12 maalia.


title: Diego Rodríguez Fernández

text: Ensimmäisen ja ainoan esiintymisensä Espanjan maajoukkueessa Diego teki 24. helmikuuta 1988 ystävyysottelussa Tšekkoslovakiaa vastaan. Hän kuului joukkueen kokoonpanoon vuoden 1988 EM-kilpailuissa, jossa hän ei kuitenkaan pelannut minuuttiakaan.


title: Diego Rodríguez Fernández

text: Peliuransa jälkeen Diego on siirtynyt valmennustehtäviin. Hän toimi Dos Hermanasin valmentajana ja Xerezin teknisenä sihteerinä ennen paluutaan Sevillan organisaatioon.


title: Diego Rodríguez Fernández

text: Kaudella 2008–2009 Diego valmensi Sevillan C-joukkuetta Tercera Divisiónissa kunnes hänet nimitettiin Segunda Divisiónissa pelanneen B-joukkueen Sevilla Atléticon valmentajaksi maaliskuussa 2009. Hän korvasi tehtävässä Fermín Galeoten joukkueen jo lähes varmistettua putoamisensa alemmalle sarjatasolle. Sevilla Atlético jatkoi heikkoja esityksiään myös Segunda División B:ssä ja Diego siirrettiin syrjään helmikuussa 2010, jolloin hänet korvasi Ramón Tejada.


title: Marmotini

text: Marmotini on joukko maassa elävia oravasukuja, joista useimmat ovat kotoperäisiä Pohjois-Amerikassa. Ryhmään kuuluvat murmelit ("Marmota"), maaoravat ("Tamias") ja muun muassa preeriakoirat ("Cynomys") ja varsinaiset siiselit ("Spermophilus").


title: Marmotini

text: Muut "Marmotini"-tribuksen suvut eroavat varsinaisista maaoravista ("Tamias") siinä, että maaoravat, joita myös Disneyn Tiku ja Taku ovat, viettävät aikaansa myös puissa. Ajoittain maaoravia pidetäänkin omana tribuksenaan (Tamini).